El gran impulsor de la lírica alcoiana ha mort als 80 anys d'edat. Volem retre homenatge a la seva trajectòria i manifestar el nostre profund condol.\nEnviat per Redacció Muntanyes en 25 de febrer de 2015.\nTags: Alcoi, Música\nMiguel Peidro Gomar (1934-2015)./\nLa notícia de la mort de Miguel Peidro Gomar, als vuitanta anys d’edat, ha sigut un dur colp per a la música alcoiana i per a tota la ciutat en general.\nAquest músic alcoià va nàixer el 5 de juliol de 1934 i va assumir amb les albors dels anys cinquanta la direcció musical dels citats muntatges: “La Dolorosa”, “El Mal de Amores” i “Los Claveles” en 1953, interpretant a l’any següent “El Contrabando”, “El Puñao de Rosas” i “La Alegria de la Huerta” i una no escenificada “Marcha de Cadiz”. Miguel Peidro, conegut afectuosament pels seus amics com “El Chato” compaginava aquestes actuacions amb la seua participació en els programes radiofònics, sent recordat el seu bon fer en “Radio Chupete” (Abril, 1951).\nTambé recordarem a Peidro per ser integrant de l’Orquestra Clippers, I és que, podem afirmar que Peidro Gomar és un excel·lent pianista acompanyador de veus, sent molt destacada la seua aportació musical en els muntatges zarzuelístics duts a terme a Alcoi entre els anys 1987 i 1998. Al costat de Lloret Miralles compondria el insubstituïble himne-cançó “La Moral del Alcoyano” (1978), escrit sobre lletra d’Armando Santacreu Sirvent. A més la seua vida professional va estar lligada intensament durant quasi quaranta anys a la signatura comercial “La Española”.\nLa Primitiva va voler retre-li homenatge en la seua memòria recuperant el seu article aparegut en la Revista de Festes de 2008, en el qual detalla tota la seua trajectòria musical. En l’escrit li defineixen com “un home conreat, amic dels seus amics, defensor dels ideals musicals, i sobretot bona gent. Un músic amb majúscules, posseïdor d’una excel·lent sensibilitat. Una persona que ha impulsat i segueix fent-ho la lírica a Alcoi, un paladí de la sarsuela, un vertader mestre concertador”.\nInaugurat el nou cicle d’art a Alcoi


Carles Moyà reneix de les seves cendres\n02 març 2021 14:26\nEl mallorquí li aixecà dues pilotes de partit a Albert Portas per classificar-se per a les semifinals\nEuropa Press | 16 desembre 2000\nCarles Moyà va renèixer de les seves cendres per remuntar un partit que se li havia possat molt costa amunt i guanyar-se el bitllet per a les semifinals del Màsters espanyol en imposar-se al català Albert Portas per 4-6, 7-6 (7/3) i 7-6 (7/4), en més de dues hores i 20 minuts de partit. El mallorquí fou capaç d'aixecar dues pilotes de partit a Portas, que en el vuitè joc del tercer set dominava per 5-3 i 15-40, per acabar classificant-se per a l'antesala de la final, en què s'enfrontarà al vencedor del partit entre Juan Carlos Ferrero i Pato clavet, matx que al tancament d'aquesta edició encara s'estava disputant.\nCom més contra les cordes es trobava Moyà va treure la seva casta de campió de Roland Garros per donar bona compte d'un Albert Portas que va jugar a un gran nivell. El barcelonès havia controlat fins aquell moment el partit sense cap problema. Moyà reaccionà i cercà atacar el seu rival. Aleshores va sortir el millor Carles, que amb cops espectaculars va prendre les regnes del partit, en què la seva major força mental li donava un triomf que li permetrà ara optar al seu primer títol de «mestre» espanyol, després que el 1998 perdés en la final davant Àlex Corretja.\nPer la seva part, el català Beto Martín va protagonitzar la primera sorpresa del Màster en imposar-se en el debut del torneig al lleidatà Albert Costa, uns dels guanyadors de la Copa Davis, per 6-3, 3-6 i 6-3, en una hora i mitja de joc. Ara, Martín jugarà les semifinals amb Àlex Corretja que ahir es va desfer de Fernando Vicente.


Foment redacta un esborrany per penalitzar als propietaris d'immobles buits.\nEl Ministeri de Foment vol promoure l'oferta de pisos en lloguer i frenar l'augment desmesurat dels preus a través d'un nou paquet de mesures fiscals. Per a això, ha anunciat l'impuls de fins a 20.000 habitatges que es destinaran al lloguer. Però aquesta mesura té un objectiu a mitjà termini. A curt, les mesures giren entorn a canvis fiscals com augmentar les penalitzacions i recuperar les deduccions a arrendataris i a arrendadors, tal com es feia fins a 2015.\nEntre les mesures previstes destaca una pujada de la penalització als propietaris de segon habitatge que no estigui arrendada, és a dir, una propietat (casa, local o garatge) que no sigui residència habitual i no generi rendiment econòmic. Fins ara, als propietaris se'ls imputa a la seva declaració de la renda l'1,1% del valor cadastral de l'immoble (el 2% si no s'ha actualitzat i els últims 10 exercicis mitjançant un procediment de valoració col·lectiva de caràcter general). Amb la proposta que baralla Foment, aquesta penalització creixeria fins al 5%.\nUna altra gran mesura fiscal amb la qual treballa Foment en el seu text preliminar és la recuperació de la deducció per lloguer. Fins a l'exercici 2015 existia aquesta eina, encara que amb algunes diferències. Ara, el Ministeri planteja una deducció de l'1,05% de les rendes pagades per inquilins que guanyin fins a 5,5 vegades l’IPREM (41.357,75 euros anuals). Així, el percentatge a deduir és el que va haver-hi fa anys. El que canvia són els ingressos màxims dels beneficiaris, que gairebé es dupliquen (abans havien de ser inferiors a 24.107,20 euros a l'any), la qual cosa faria arribar aquesta deducció a més persones.\nL'esborrany inclou també un increment de les reduccions en el rendiment net dels arrendadors en dos casos. A l'actualitat, està en el 60% i es vol pujar al 80% en contractes d'habitatge que compleixin un dels següents suposats: en els arrendaments a menors de 35 anys i majors de 65, així com en els casos de contractes d'arrendament de llarga durada (igual o superior als 6 anys).\nAquest document de treball encara és inicial, provisional però és la línia a seguir. De tota manera, recordar que aquestes mesures fiscals estan a costa del vist-i-plau d'Hisenda.


Sempre Pericos L'Empordà: 12/2006\nCom cada any, tornem a jugar a la loteria de Nadal. Hem fet participacions de 3 i de 6 euros al número 57.043. Si algu de vosaltres encara no en té i en vol pot trobar-nos en el sector 115 de l'estadi.\nEscrit per Albert Olivé, 21:40 Veure i escriure comentaris: 0\nEl divendres dia 10 de novembre vam celebrar la reunió per nomenar la nova junta directiva de la penya. A la reunió hi van assistir alguns dels membres de l’antiga junta directiva i altres socis de la penya que fins aquest moment no formaven part de la junta. En Josep Vilanova “Bruno” ens havia comentat que per qüestions diverses, no li era possible seguir sent el president de la penya amb les mateixes responsabilitats que havia tingut fins aquest moment. I que creia oportú buscar un nou president i renovar la junta directiva, on hi haguessin membres de l’antiga junta i gent nova.\nTots els assistents vam estar d’acord amb nomenar en Bruno com a president honorífic de la penya. Tots tenim ben clar que sense ell aquesta penya no seria on és ni hagués complert els deu anys d’existència. Per lo tan: Moltes gràcies Bruno!!!\nDesprés de parlar-ho entre tots vam decidir formar la següent junta directiva:\nPresident Honorífic: ..... Josep Vilanova Mitjanas “Bruno”\nPresident: ................. Albert Olivé Casino\nTresorer: .................. Jaume Poch Perich\nSecretari: .................. Xavier Martí Ventalló “Suke”\nVocal: ...................... Xavier Manera Batlle\nVocal: ...................... Vicente Gallegos Gallegos\nVocal: ...................... Genís Sastregener Surroca\nVocal: ...................... Carles Matabosch Geronès\nVocal: ...................... Ferran Cebrià Xifrò\nVocal: ...................... Francisco Antonio López Garrido\nEscrit per Suke, 20:49 Veure i escriure comentaris: 2


Castanyada i Tots Sants força tranquils, però arriben canvis al llarg del divendres\nAmbient de tardor de nit i suavitat de dia amb núvols que aniran a més i que divendres al tard portaran alguns ruixats\ndijous, 31 d’octubre 2019 - 18:59h\nEls núvols seran força abundants aquest divendres de Tots Sants | Fran Lorenzo\nDesprés dels xàfecs de dijous a la tarda que han caigut de forma dispersa entre Barcelona, Girona, Pirineu i Prepirineu, amb fins a 15 l/m² al Pallars o 7 l/m² en zones de muntanya del prelitoral del sud de Barcelona, la nit de Castanyada serà força plàcida amb ruixats que aniran desapareixent, cel bastant serè al sud i ambient de plena tardor però sense un fred marcat. El dia festiu de Tots Sants també dominarà la calma però amb força núvols que a partir de la tarda i vespre portaran més canvis.\nPel que fa al divendres, dia en què molta gent té festa, els núvols seran força presents arreu, tot i que en alguns moments també hi haurà clarianes, especialment al matí. La nuvolositat serà més abundant a la tarda i vespre, quan arribaran xàfecs dèbils, dispersos i passatgers per Ponent que poden arribar a pràcticament qualsevol punt amb molta rapidesa. No s’esperen quantitats destacables però al voltant del Pirineu no es descarta alguna precipitació més important. Temperatures sense grans canvis amb màximes entre 18º i 23º amb suavitat.\nMapa de previsió per aquest divendres festiu de Tots Sants | Catalunya Méteo\nEl temps boig tot el cap de setmana\nEl pas de fronts atlàntics continuarà durant tot el cap de setmana amb un temps ben boig i canviant que ens portarà una mica de tot. De cara a dissabte, els vents de ponent bufaran reescalfats i les temperatures pujaran com més a la costa amb alguns valors que poden fregar o rondar els 25º, especialment al sud, prelitoral i zones properes.\nTot plegat amb el pas de moltes bandes de núvols alts i prims, i a partir del migdia i durant la tarda arribaran nous xàfecs, en conjunt febles i dispersos, que poden caure especialment a Ponent, extrem sud de Catalunya, Pirineu i Prepirineu, però poden aparèixer a pràcticament qualsevol zona de forma passatgera. Marinada intensa a la meitat nord de la costa a la tarda.\nVent fort de cara a diumenge\nLa notícia de cara a diumenge serà el vent de ponent que bufarà amb força a les comarques de Tarragona, pla de Lleida i àrea de Barcelona, amb temperatures que es poden mantenir ben altes per l’època. Tot i això, al Pirineu ja baixaran els termòmetres i l’ambient de plena tardor s’imposarà amb més claredat.\nTot plegat serà el preludi dels canvis que arriben la setmana que ve, que estarà marcada per l’ambient d’avançada tardor amb temperatures que es normalitzaran i arribarà més fred i ruixats a més zones, amb cota de neu que baixarà al Pirineu.\nL’ICGC habilita una nova eina per veure des de l'aire els terribles danys del temporal\nTemperatures Ruixat Núvols Sol Vent


Articles - Pàgina 3 - Sant Cebrià de Vallalta\nDilluns, 14.9.2020 20:15h\nAcabem d’encetar el curs escolar 2020-2021, un inici ben atípic provocat per les mesures preventives anti-Covid19. Unes mesures que la comunitat educativa del municipi té, sens dubte, assumides i treballades per tal de començar les classes amb la “normalitat” obligada d’ aquest entorn pandèmic. Convençuts que faran tot el possible, assumint aquest doble esforç d’educar i, al mateix temps, aplicar protocols de prevenció de riscos contagi, els volem manifestar tot el suport i agraïment per aquest compromís davant el conjunt de la societat. Som coneixedors i conscients que els recursos i eines dels que disposaran no són tots els que caldrien per desenvolupar, en aquest escenari actual, en condicions òptimes la tasca educativa. Sabem també dels esforços del Departament d’Educació per tal de fer la millor gestió possible dels recursos disponibles i que, segur, no són del tot suficients. Creiem, però, que aquest és un debat que va més enllà de les actuals circumstàncies i que cal plantejar, debatre i acordar en termes molt més amplis i desfocalitzats de l’actual context de precampanya electoral a Catalunya. En aquest escenari d’avui cal posar en valor el compromís i l’esforç de tot el sector, des del professorat fins els conserges, servei de cuina i menjador, neteja dels centres, etc. No volem deixar passar l'ocasió per fer una pública felicitació als agents de la Policia Local que vetllen per la mobilitat als carrers de l’entorn dels centres educatius. Confiem-hi, ho podem fer amb tota tranquil·litat. Avui, l’agraïment més sincer a tots i totes les professionals de l’educació. Sant Cebrià serà en el futur millor gràcies a la vostra impagable vocació i esforç.\nDijous, 11.6.2020 19:30h\nButlletí 1 any a Govern\nUs presentem en aquest enllaç el butlletí que explica com han viscut aquest any de mandat els membres de Govern d´ERC i l´Executiva Local d´ERC de Sant Cebrià de Vallalta:\nDijous, 30.4.2020 22:00h\nIV Convenció de Dones d’ Esquerra Republicana\nLa vida, al centre. Avui 30 d'abril, 500 dones republicanes parlant de la situació que està vivint el nostre país i recopilant propostes i reflexions. Amb intervencions de la Consellera @albavergesbosch i la Secretària General @mroviraverges No hi podia faltar la nostra secretària de la Dona i Regidora d’Igualtat @annabasasijaumandreu que ha recollit totes les intervencions i les explicarà a la propera executiva local. #doneserc #ercsantcebriàdevallalta #esquerrarepublicanadecatalunya #donesempoderades #convenciódoneserc\nDilluns, 27.1.2020 19:00h\nNova executiva ERC Sant Cebrià de Vallalta\nLA SECCIÓ LOCAL D'ERC SANT CEBRIÀ DE VALLALTA RENOVA L'EXECUTIVA LOCAL El passat 8 de gener Esquerra Republicana de Sant Cebrià de Vallalta va escollir, per unanimitat, la nova executiva local. Durant l'acte Albert Pla, com a president sortint, va presentar informe del període en què ha ostentat el càrrec (04/07/2018 – 07/01/2020), fent una valoració molt positiva de la feina feta per tots els militants i amics a qui va agrair el suport i les hores dedicades al projecte d'Esquerra. Així va recordar que aquesta feina els havia portat a guanyar les darreres eleccions municipals del passat mes de maig i a incrementar el nombre d'amics i militants. També es va presentar informe de la situació econòmica de la Secció. Seguidament es va donar la paraula a l'Àngel Mondéjar, que lidera l'única candidatura presentada. Mondéjar va exposar els objectius que la nova executiva es planteja i va presentar el pla de treball pels pròxims 4 anys. Va parlar de seguir creixent, de seguir fent feina i de fer arribar el missatge d'Esquerra a tots els racons del municipi, per tal d'aconseguir incrementar el nombre de votants en les municipals el 2023. Àngel Mondéjar va rebre la confiança dels militants i va ser escollit nou President de la Secció Local de Sant Cebrià. Compte per complir els objectius plantejats amb un equip de gent amb molta empenta i ganes de treballar. La nova executiva estarà constituïda per: - Presidència i Secretaria d'Organització: Àngel Mondejar i Grané - Vicepresidència: Josep Pla i Jubany - Secretaria de Finances: Josep Deumal i Rubio - Secretaria d'Imatge i Comunicació: Anna Basas i Jaumandreu - Secretaria de la Dona: Anna Basas i Jaumandreu - Secretaria de Política Municipal: Albert Pla i Besolí - Portaveu del Grup Municipal: Albert Pla i Besolí - President Fundador de la Secció Local: Francesc Roig i Salicrú Sort i molts encerts a la nova executiva!\nDissabte, 26.10.2019 20:00h\nEn una declaració conjunta, el 80% de les alcaldies de la comarca ratifiquen el seu compromís amb el dret d'autodeterminació i el suport a les institucions de Catalunya. Les alcaldies d’ERC i JxC del Maresme exigeixen l’amnistia dels presos polítics condemnats pel Tribunal Suprem a penes que sumen 100 anys de presó pels fets de l’1 d’octubre del 2017. També reclamen el lliure retorn dels polítics exiliats. En una declaració conjunta, denuncien que el poder judicial i el Govern de Pedro Sánchez han retrocedit a l’Espanya en blanc i negre “enlairant les banderes de la vulneració dels drets polítics individuals i col·lectius; de la violència repressora i la de la criminalització dels moviment independentista i de les institucions catalanes”. Els representants municipals remarquen el caràcter pacífic i no violent de l’independentisme. I denuncien la “brutalitat” policial dels darrers dies, tot posant-se a disposició de les víctimes del Maresme per donar-los suport en les reclamacions dels seus drets. El document reclama que s’acabin les detencions arbitràries, que cap policia pugui fer ús de pilotes de goma a Catalunya, que surtin tots els efectius policials vinguts d’altres punts d’Espanya i que Pedro Sánchez accepti les constant i reiterades peticions de diàleg que li ha formulat el president de la Generalitat de Catalunya, Quim Torra. La declaració institucional acaba refermant el seu compromís amb “el dret d’autodeterminació de Catalunya”.\nDijous, 18.7.2019 19:00h\n3a Convenció de Dones Electes d'Esquerra\nDissabte 13 de juliol es va celebrar la tercera convenció de Dones Electes d’Esquerra. Més de 250 dones van compartir vivències del seu dia a dia políticament parlant i celebrant que les llistes cremallera han sigut un gran èxit en tot el territori i que l’any 2019 hi hagi 84 alcaldesses. De Sant Cebrià de Vallalta hi va assistir la Regidora d'Igualtat, Anna Basas i Jaumandreu.\nDijous, 18.7.2019 18:15h\nLa Diputada Mònica Palacín ens visita a l´Ajuntament\nEl passat dilluns 15 de juliol la Mònica Palacín ens va visitar a l´Ajuntament de Sant Cebrià. Va ser una trobada molt profitosa.\nDilluns, 15.7.2019 19:30h\nERC Sant Cebrià té a la suplència del Consell Comarcal la seva primera regidora d'ERC Sant Cebrià de Vallalta\nPodeu trobar tota la informació en el següent enllaç: http://www.ccmaresme.cat/document.php?id=14546\nDissabte, 15.6.2019 00:00h\nEsquerra Republicana de Catalunya de Sant Cebrià de Vallalta tindrà el primer alcalde Republicà de la democràcia\nEsquerra Republicana de Catalunya ha signat un Pacte de Govern amb Junts Per Catalunya per tal de garantir un govern sobiranista a l'Ajuntament de Sant Cebrià de Vallalta per al mandat 2019-2023. L'assemblea d'Esquerra Republicana de Catalunya de Sant Cebrià va aprovar ahir el PACTE DE GOVERN i l'acord del Pla d’Acció Municipal. En aquesta sentit, ha aprovat portar a terme un Pacte de Govern amb Junts per Catalunya per tal de garantir un govern sobiranista al nostre municipi que representa la voluntat del 42% del electors que va exercir el seu dret a vot el passat 26 de maig. Aixi mateix, l'Assemble d'Esquerra Republicana de Catalunya de Sant Cebrià de Vallalta ha ratificat l'Acord de Govern que han signat tots els membres del futur govern. Segons aquest acord elaborat per ambdós Grups Municipals, els 4 regidors d'ERC-AM Sant Cebrià i els 2 regidors de Junts x Catalunya al Consistori de Sant Cebrià es comprometen a votar a favor de l'Albert Pla Besolí com a nou Alcalde de Sant Cebrià durant el Plenari de Constitució de l'Ajuntament de Sant Cebrià de Vallalta, que tindra lloc a la Sala de Ples avui dissabte 15 de juny a les 12 del migdia. El pacte té com a objectiu aconseguir un Govern estable per al poble de Sant Cebrià i estipula els principis bàsics de Govern tot posant en relleu les coincidències programàtiques i el compromís d'ambdues parts a treballar conjuntament per al bon funcionament del Govern Municipal de cara al mandat 2019-2023.


Carme Massana s’estrena amb la tècnica de l’aquarel·la - El Periòdic d'Andorra\nCarme Massana s’estrena amb la tècnica de l’aquarel·la\nL’artista ha iniciat la investigació amb l’aigua i la pintura\nPublicat el Dimecres, 2 de març de 2016 | 03:45 h\nL’artista Carme Massana, amb alguns dels seus quadres, ahir. | TONY LARA\nDurant el temps que va acompanyar el seu marit en la seva llarga malaltia, Carme Massana va aparcar les fortes olors dels olis i va començar a investigar la tècnica de l’aquarel·la. «Amb l’aquarel·la tens un projecte i te’n surt un altre, no la pots dominar com l’oli», va explicar ahir la pintora, que presenta una col·lecció d’aquarel·les realitzades en els últims dos anys a l’Andorra Park Hotel, de mà de la galeria Art al Set.\nMassana va començar a «prendre notes», a investigar la tècnica pictòrica, i després va començar a pintar quadre rere quadre, sempre encoratjada pel seu marit. «L’aquarel·la consisteix en deixar fer, tot i que hi ha quadres en què he treballat diversos dies», va revelar. De fet, la creadora pinta en paper de 600 grams que es fa portar d’Alemanya, ja que el més gruixut que troba per aquí és de 360 grams, i a França. El paper ha de ser gruixut per suportar l’aigua, per això ha investigat i ha seguit un curs de la tècnica a Mirepoix.\nEls temes de les aquarel·les són flors, fulles, arbres, vinyes i alguns paisatges. Massana no ha pogut treballar com està acostumada, plantant el cavallet a l’aire lliure i plasmant el paisatge, sinó que s’ha hagut de basar en les notes, els traços, les pinzellades que ha anat provant.\nQuant als colors, la pintora continua amb la seva contraposició de tons freds i calents, des dels ocres de la tardor fins als colors vius de la primavera. De paisatges, només un d’andorrà: Llorts. També ha acabat obres iniciades com a apunts en anteriors viatges, com a Siracusa o a Mirepoix.\nMassana (Puigverd, 1934) és una de les artistes fetitxe d’Art al Set. L’any 2011 va exposar l’obra més figurativa a la galeria del Parc de la Mola, i el 2013, a l’hotel Roc Blanc, una col·lecció d’olis titulada Del Pirineu al Mediterrani. La característica peculiar de l’obra de Massana és el fauvisme, els colors cridaners dels seus quadres, i ara té el repte de fer-los viure amb la mateixa intensitat amb l’aquarel·la.


L’exportaveu del PSC Maurici Lucena presidirà Aena\nL'exportaveu del PSC Maurici Lucena presidirà Aena\nL'economista substituirà a Jaime García-Legaz al capdavant del gestor aeroportuari espanyol\nRedacció i ACN 12.07.2018 11:20 h. Barcelona\nEl ministre de Foment, José Luis Ábalos, nomenarà aquest divendres a l’exportaveu del PSC Maurici Lucena president d’Aena. Lucena substituirà en el càrrec a Jaime García-Legaz, qui estava al capdavant del gestor aeroportuari espanyol, segons ha avançat El Mundo aquest dijous.\nLucena és economista i ha estat portaveu del PSC al Parlament entre el 2012 i el 2015. El juny del 2016 es va incorporar al Banc Sabadell com a director de control financer. Lucena també ha ocupat càrrecs de rellevància com el de director general del Centre per al Desenvolupament Tecnològic Industrial (CDTI) entre el 2004 i el 2010, i la presidència del consell de l’Agència Espacial Europea (ESA), entre el 2008 i el 2010.\nL’exportaveu del PSC agafa el relleu de Jaime García-Legaz, qui va ser nomenat pel govern del Partit Popular el passat mes d’octubre després que José Manuel Vargas presentés la seva dimissió.\nEl Sabadell fitxa Maurici Lucena\nDimiteix el president d'Aena\nAena supera els 71,5 milions de passatgers fins a l'abril\nJa ho diu la canco, de Puente Genil al Lucena... el PSOE es pura Sierra Morena.\nCom hi van les portes giratories per aquests pilitics grisos grisos grisos i profesionals, el seu modus vivendi. Quin fastic!!\nUi, uln tipus carregat de coneixements i que ha demostrat tota la seva vàlua professional.... en un partit poític. Així va tot amb les portes giratòries. Personal mediocre en llocs de treball amb gran responsabilitat i grans sous. I la resta, com a esclaus, anar pagant impostos. Hem de canviar el sistema de dalt a baix. República ja per canviar-ho tot.


Comprar domini .PROCHOWICE.PL a Catalunya | Dominis lliures\nCercar dominis .prochowice.pl\nDisponibilitat i preu de dominis .prochowice.pl\nMitjançant aquesta utilitat podràs comparar el preu dels dominis d'internet .prochowice.pl de i comprovar si nom de domini web que necessites es trova lliure o ja ha estat registrat prèviament per una altra persona, entitat o empresa. Si desafortunadament el domini ja ha estat registrat podràs realitzar un whois per conèixer les seves dades de registre, o també el podràs visitar directament per comprovar si està en línia.\n2.- En principi, si es tracta d'un lloc web d'empresa, hauries de comprovar si el nom de la marca està lliure. Per exemple, si vens rentadores MarcaX, sempre serà millor comprar el domini MarcaX.prochowice.pl en lloc rentadoresbones.prochowice.pl. Si no és possible, hauries de buscar un nom de domini que tingui implícita la paraula que millor representi l'activitat del teu lloc. En aquest cas, podríem triar rentadoresMarcaX.prochowice.pl\n3.- És essencial que el nom de domini sigui fàcil de recordar. Per això, procura utilitzar un nom de domini curt, amb paraules bensonants i que contingui alguna keyword (paraula clau) rellevant. Però evita sempre donar-li caràcter d'eslògan, ja que els dominis tipus lamillorwebderentadores.prochowice.pl, encara que sembli el contrari, avui ofereixen poca credibilitat i transparència de cara a l'usuari. Evita també l'ús del guió (-), pot donar lloc a confusió a l'hora de transmetre'l verbalment.


Giovanni Battista Pergolesi - Viquipèdia, l'enciclopèdia lliure\n(it) Giovanni Battista Draghi\n4 gener 1710\n16 març 1736 (26 anys)\nPozzuoli Cathedral (en)\ncompositor, organista, músic\nFrancesco Durante i Gaetano Greco\nGiovanni Battista Pergolesi (Jesi, Itàlia, 4 de gener de 1710 - Pozzuoli, Itàlia, 16 de març de 1736) va ser un compositor, violinista i organista italià del període Barroc, membre de l'escola napolitana, principalment en el camp de l'opera buffa.\nVa estudiar música a Jesi amb Francesco Santini, i després va viatjar a Nàpols, on va estudiar a partir de 1725 amb Gaetano Greco entre d'altres. Va passar gran part de la seua vida en la cort de Nàpols.\nEl seu intermenzzo La serva padrona va arribar a París l'any 1752, i va ser la causant de l'anomenada "Guerra dels bufons" entre els dos principals exponents de l'opera seria francesa, Jean-Baptiste Lully i Jean-Philippe Rameau i els partidaris de la nova opera buffa italiana. Pergolesi va ser considerat com a model de l'estil italià durant aquesta controvèrsia, que va dividir a la comunitat musical de París durant dos anys.\nAmb problemes de salut des de petit (hom creu que patia d'espina bífida), Pergolesi va morir als 26 anys, aparentment de tuberculosi.\nPergolesi va ser un dels més importants compositors de la naixent opera buffa. La seua opera seria Il prigioner superbo inclou com a intermezzo còmic La serva padrona, (La serventa patrona) (1733) que es convertí en una peça molt popular.\nEdició de La Serva Padrona\nEntre altres obres operístiques es troben La conversione e morte di San Guglielmo (1731), Lo frate 'nnamorato (1732), considerada la seua òpera més important, L'Olimpiade (1735) i Il Flaminio (1735). Totes elles estrenades a Nàpols, excepte L'Olimpiade que es va estrenar a Roma.\nPergolesi també va compondre música sacra, incloent-hi la Missa di San Emidio (1732), que posteriorment va ampliar i es va anomenar Missa Romana (1734). Però potser la seua obra religiosa més coneguda siga el seu Stabat Mater, per a soprano, contralt i orquestra. Aquesta obra va ser elegida per a reemplaçar l'Stabat Mater d'Alessandro Scarlatti per a les representacions de Divendres Sant a Nàpols.\nL'obra ha romàs popular, convertint-se en la més editada i impresa del segle XVIII, i ha estat arranjada o adaptada per un gran nombre d'altres compositors, incloent-hi a Johann Sebastian Bach, que la va usar com a base del seu Salm Tilge, Höchsterm meine Süden, BWV 1083. També va compondre moltes obres seculars, incloent-hi una sonata i un concert per a violí.\nUn considerable nombre d'obres atribuïdes a Pergolesi han demostrat ser falses. Aparentment altres autors menys coneguts de l'Escola Napolitana, publicaven amb menció del seu nom, per motius merament especulatius, o "publicitaris". Per exemple, avui se sap que la majoria de les peces del ballet Pulcinella d'Ígor Stravinski, que ostensiblement van ser atribuïdes a Pergolesi, corresponen en realitat a altres compositors de l'època.\nA Wikimedia Commons hi ha contingut multimèdia relatiu a: Giovanni Battista Pergolesi\n(italià) Fondazione Pergolesi Spontini\nObtingut de «https://ca.wikipedia.org/w/index.php?title=Giovanni_Battista_Pergolesi&oldid=28874395»\nLa pàgina va ser modificada per darrera vegada el 18 des 2021 a les 22:53.


Constel·lacions amb cavalls | Núria Balliu\nCada primavera i tardor la meva activitat al voltant dels cavalls reapareix gairebé per art de màgia. Hivern i estiu els clients que acompanyo es refugien a l’escalfor de la consulta, o a la fresca de l’interior i sembla que deixen pels cavalls el fred i la calor.\nFa uns dies vaig tenir la sort de comptar amb un bon grapat d’amics i amigues per posar en pràctica les constel·lacions familiars i organitzacionals amb cavalls. En realitat, quan fem coaching amb cavalls, sovint els animals entren en constel·lació, depenent del tema que estem tractant i del que representa cada cavall. Però quan parlem de constel·lacions enlloc de coaching, podem viatjar més cap allò profund i deixem de banda algunes activitats més enfocades a aspectes pràctics.\nÉs increïble veure com responen els cavalls a cada canvi intern del client. Una frase dita amb intenció cap a l’animal (que està representant algú del nostre sistema familiar o d’algun altre sistema del qual formem part – feina, amics, escola…-), pot fer moure un o varis animals de 500 kg, com per art de màgia. Però no es tracta precisament de màgia. Senzillament capten el nostre nivell de vibració interna. Són uns mestres en captar la incongruència, de manera que quan no hi ha una coherència entre el que fem, sentint i pensem, ens ho indiquen. Mentre hi ha confusió, la constel·lació no avança. Quan ens comencem a ordenar internament, els cavalls responen. I aquests moments són extremadament emocionants. T’atreveixes a provar-ho?\nAprofito aquest post per agrair als companys de constel·lacions organitzacionals – les Montses, els Davids, la Rosa Mari, la Núria- la seva companyia, a la Mònica Enero l’espai i col·laboració, i també als cavalls i al seu propietari, en Quim, perquè sense ells no hagués estat possible!\nGirona, maig 2016\nAutor Núria BalliuPublicat el diumenge 05 05UTC juny 05UTC 2016 dissabte 11 11UTC juny 11UTC 2016 Categories General\nAnterior Entrada anterior: Visualitza el teu futur\nSegüent Entrada següent: Quina ràbia!


Manso organixeixon: Suècia\nQuè en sé de Suècia? En realitat res. Ficcions i fantasies i l’estranya i constant aparició a la meva vida. De petita una de les meves millors amigues es deia (i encara se’n diu) Anette Anderson Oliver, de pare sue i la mare catalana. Llavors les aules no eren aquestes petites ONUs i a tots els seus companys ens semblava tan exòtic el seu origen que li vam estrangeritzar el segon cognom i enlloc del patri Oliver pronunciàvem Òliver. Unes vacances l’Anette em van enviar una postal des del país del seu pare. Era una imatge inquietant d'una carretera solitaria que enfilava una muntanya. Des de llavors he associat Suècia a carreteres zigzaguejants, a poca gent i a molts arbres.\nPoc temps després la Pippi Langstrum va irrompre a la meva existència com un cicló que em va desmuntar el cervell (espero que mai s'em torni a muntar). I gairebé de forma simultània vaig llegir els llibres de l’autora sueca Karin Michaelis protagonitzats per la Bibi, una nena que viatjava sola en tren per tot el país. Ja tenia més dades: poca gent, carreteres zizjaguejants, arbres i nenes orfes de mare, amb pares d’oficis suggeridors, que feien el que els passava pel folre de les faldilles.\nDurant anys l’únic contacte amb Suècia va ser el visionat d’algunes pel·lícules d’Ingmar Berman fins que va aparèixer... la coneguda botiga de mobles sueca (a partir d’ara CBMS)! I ho va fer amb la típica professionalitat sueca, quan més ho necessitava, o sigui, en el moment de muntar pis propi. Gràcies a la CBMS casa meva, colava i encara cola i si no som els clients honorífics és perquè encara no han inventat aquesta figura. I a partir d’aquí tot va anar rodat, compres un kiplan, després galetes de taronja amb xocolata, després t’entendreixes admirant què fan els suecs a les olimpíades, inclous una referència a la botiga a la teva primera novel·la juvenil, i acabes llegint les novel·les d’en Mankell. Per no parlar de la ràpida deglució de la saga Millenium.\nAcabo de rebre el nou catàleg de la CBMS i m’he quedat hipnotitzada mirant les fotografies. Ara que ja em sé els mobles de memòria m’he adonat perquè m’agrada tant fullejar-lo. Són les famílies de tot tipus, les situacions que inventen per nosaltres. Un pare que treballa a l’ordinador mentre els seus fills toquen la guitarra i el piano somrients. Nens jugant en habitacions impecables. Gent sopant en un ambient perfecte. Ficció de la bona.\nQuè en sé de Suècia: carreteres solitàries perquè tot Cristo està a la CBMS, nenes espavilades amb pares imprudents que les deixen viatjar soles en un país de hackers i delinqüents, periodistes i inspectors que investiguen vides de ficció de personatges aparentment feliços que viuen envoltats de mobles de disseny...\nFa poc que he retrobat l’Anette i hem parlat d’un futur i hipotètic viatge a Suècia. En tinc ganes, però també temo que la realitat m’espatlli la ficció.\nPublicat per Anna Manso a 15:16\nM'ha divertit molt la teva reflexió! però potser el viatge et millora la ficció, no?\nIgual un dia ens trobem al CBMS... jo en soc addicta!!!!\n26 de setembre de 2009 a les 5:30


Lauren parsekian wiki edat, alçada. qui és l'esposa d'Aaron Paul? - Actors\nLauren Parsekian Wiki Age, Alçada. Qui és l'esposa d'Aaron Paul?\n//Lauren Parsekian Wiki Age, Alçada. Qui és l'esposa d'Aaron Paul?\n30 d’octubre de 2019 240\n1 Qui és l'esposa d'Aaron Paul? Lauren Parsekian Wiki Bio\n3 Carrera com a productora de televisió i productora\n4 Estima la vida i el matrimoni amb Aaron Paul\n5 Qui és Aaron Paul?\n6 aficions i interessos de Lauren\nQui és l'esposa d'Aaron Paul? Lauren Parsekian Wiki Bio\nEl 8 de desembre de 1986, Lauren va néixer al comtat d'Orange, Califòrnia, EUA, que té la nacionalitat nord-americana i el seu signe zodiacal és Sagitari. Lauren és d’ètnia mixta, ja que la seva àvia paterna provenia d’Itàlia, mentre que el seu avi patern va emigrar als Estats Units d’Armènia: la seva mare és irlandesa. És popular sobretot per dues coses: ser actriu i l'esposa d'Aaron Paul, un actor de fama mundial.\nhollie giangreco wikipedia\n#AaronPaul i la seva dona #LaurenParsekian esperant el seu primer fill!\nUna publicació compartida per Nadons famosos (@celebritybaby_) el 19 de setembre de 2017 a les 12:54 pm PDT\nLauren va passar la infància al comtat d'Orange al costat dels seus dos germans, Brooke i Liam, i els seus pares Debra Kelly i Thomas Parsekian: Debra va ser una actriu que va aparèixer a la pel·lícula 'Honor de Prizzi' el 1985 i 'CHiPs' el 1997, i va ser molt popular. mentre ella actuava. El pare de Lauren també era un actor, i va aparèixer a la pel·lícula 'Hot Resort' el 1985, i a 'Club Life', el 1986. Lauren va trobar comoditat a les pel·lícules, ja que estava assetjada a l'escola primària i va acabar patint depressió. i un trastorn alimentari: això la va portar a intentar suïcidar-se. Es va perfeccionar a través de teràpia, es va matricular a la secundària i després va estudiar a la Pepperdine University de Malibu a Califòrnia, des de la qual es va graduar amb el batxillerat en realització de cine el 2009.\nCarrera com a personalitat televisiva i productora\nLa primera pel·lícula en la qual va treballar Lauren va ser 'Finding Kind', un documental que va produir amb la seva amiga Molly Thompson. Les dues van viatjar per Califòrnia durant dos mesos per crear la pel·lícula, estrenada el 2011. Lauren, principalment motivada pels problemes que tenia. El bullying en el passat, va decidir crear una pel·lícula que mostrés com les nenes abusen d’altres noies. La pel·lícula va tenir un gran efecte en la societat i va ajudar a llançar la Campanya Kind, que té com a objectiu difondre l'amor, i ensenyar a les nenes a ser amables les unes amb les altres.\npublicat per Lauren Paul endavant Dilluns, 19 de maig de 2014\nElla va continuar a aparèixer al vídeo de comèdia 'NCIS: Agent especial DiNozzo Visita Dr. Phil' a YouTube, i després va ser convidada com a convidada a 'Dr. Phil 'el 2009,' Jimmy Kimmel Live! ' el 2014, i 'Ellen DeGeneres Show' el 2016, entre d'altres.\nEstima la vida i el matrimoni amb Aaron Paul\nLauren i Aaron Paul es van conèixer per primera vegada al Festival de Música de Coachella el 2009 i van començar a sortir el mateix dia. Gairebé van intercanviar els seus vots de noces en la seva primera cita, mentre van viatjar junts a Vegas i van anar directament a la petita capella blanca per casar-se, però, la capella estava tancada.\ncasament de Chelsea Ingram\nAaron treballava constantment en la seva pròpia carrera d’actriu i els dos es trobaven durant dos anys aproximadament abans de demanar a Lauren que es casés amb ell a la festa de la nit de Cap d’Any el 31 de desembre de 2011. Finalment van intercanviar els seus vots de casament el 26 de maig de 2013. va néixer al seu primer fill anomenat Story Annabelle el febrer de 2018.\nQui és Aaron Paul?\nAaron Paul Sturtevant va néixer a Emmett, Idaho, EUA el 27 d'agost de 1979; té la nacionalitat nord-americana i el seu signe de naixement és Virgo. Aaron és un actor que va entrar en el punt de mira després que va començar a interpretar a Jesse Pinkman a la sala 'Trencar malament' Sèrie de televisió el 2008.\nAaron Paul i Lauren Parsekian\nVa créixer al costat de tres germans amb els seus pares Darla, una dona de casa i Robert, un ministre baptista. Es va matricular de la Centennial High School situada a Boise, i després es va traslladar a viure a Los Angeles amb la seva mare, la seva Toyota Corolla, i 60.000 dòlars. Aaron va llançar la seva carrera com a model el 1996, i es va poder veure en nombrosos vídeos musicals incloent 'Thoughtless' de Korn i 'White Trash Beatiful' d'Everlast. L'any 2000 va obtenir el seu primer paper a la pel·lícula 'Whatever It Takes' i després de mostrar grans habilitats va guanyar nous papers en pel·lícules com 'Help! Sóc un peix a 2001, i a 'National Lampoon's Van Wilder' el 2002, entre d'altres. Va aparèixer en nombroses sèries de televisió i pel·lícules entre el 2002 i, però només es va popularitzar després que va començar a interpretar Jesse Pinkman a la sèrie de televisió 'Breaking Bad' el 2008 - Jesse se suposadament va morir a la primera temporada, però el creador de la sèrie aviat. va canviar d’opinió i el va fer part del repartiment principal.\nLa gran actuació d'Aaron li va guanyar el Premi Primetime Emmy per a un destacat actor de repartiment d'una sèrie dramàtica els anys 2010, 2012 i 2014, mentre que també va ser nominat el 2009 i el 2013. Aaron s'està filmant actualment per a les sèries de televisió 'Truth Be Told' i 'Westworld', mentre que les seves últimes aparicions a la pel·lícula van ser a 'The Parts You Lose' i 'El Camino: A Breaking Bad Movie', de les quals també és el productor.\nLes aficions i interessos de Lauren\nLauren és una filantropa que ha ajudat a crear i gestionar diversos esdeveniments de recaptació de fons al llarg dels anys, amb l'ajuda del seu marit Aaron, va recaptar al voltant d'1,8 milions de dòlars per a la seva campanya Kind.\nLi agrada fer festa, però prefereix els festivals a l'aire lliure que tenen una durada d'un parell de dies per les festes organitzades en clubs i bars. Les seves pel·lícules preferides inclouen 'Fast and Furious' i 'Need for Speed', i la seva sèrie de televisió favorita és 'The Simpsons'. A Lauren li agrada viatjar i estar envoltada de natura, cosa que es pot notar fàcilment pel que penja a Instagram. Ha estat amant dels llibres des de l'adolescència, i la seva preferida és 'To Shake the Sleeping Self', escrita per Jedidiah Jenkins.\nLauren té 32 anys. Té els cabells llargs rossos i marrons i els ulls marrons, té una alçada de 1,7 m de 5 peus i pesa al voltant de 145 lliures (66 kg); el seu valor net supera els 8 milions de dòlars, mentre que el valor net d'Aaron supera els 16 milions de dòlars.\nLa inflable veritat del fill de Snoop Dogg - Julian Corrie Broadus\nWiki de Ladd Drummond, mort del germà, valor net, edat, pares\nMarcella Samora: mare de la cantant assassinada Selena Pérez\nLa veritable infinita del fill d'Erika Jayne - Tommy Zizzo\nThe Untold Truth Esposa de Bryan Dechart - Amelia Rose Blaire\nBiografia de Steve Janowitz: Edat, Valor Net, Ocupació


Absolts els acusats pel cas del ‘Club Venus’ – FÒRUM.ad\nAbsolts els acusats pel cas del ‘Club Venus’\nel: 31/10/17 0:16\nL’Audiència de Lleida ha absolt les set persones acusades amb relació al registre que va tenir lloc al Club Venus de Montferrer el setembre de 2015. El jutge no ha trobat indicis dels delictes de tràfic de drogues, prostitució i pertinença a grup criminal dels quals els acusava la fiscalia.\nPel que fa a l’exercici de la prostitució, la sentència, publicada aquesta setmana passada, conclou que no s’ha aportat proves que indiquin que les dones que hi treballaven, la majoria de nacionalitat brasilera, estiguessin forçades a prestar serveis sexuals i retingudes dins de l’edifici contra la seva voluntat i en condicions inhumanes, com tampoc que haguessin de demanar permís als propietaris per poder sortir.\nSobre aquest punt, el jutge estipula que les gravacions telefòniques de la investigació determinaven que la gerent fins i tot rebia trucades d’altres dones interessades en treballar-hi i els explicava les condicions laborals, com ara que rebrien el 60% de les consumicions i serveis cobrats i que el 40% restant se’l quedaven els propietaris de l’empresa. El text es remet alhora a l’actual Codi Penal que, segons la revisió feta justament el 2015, delimita la persecució penal de la prostitució a aquells casos en què es demostri clarament que hi ha proxenetisme, explotació aliena o que s’abusa de persones en situació vulnerable per motius econòmics o personals. Uns fets que no s’han constatat en aquest cas.\nPel que fa al delicte contra la salut pública, la sentència, a la qual ha tingut accés RàdioSeu, considera factible que, segons van coincidir a dir tots els acusats en les declaracions, totes les persones que hi treballaven –tant els gerents com les prostitutes- eren consumidors de drogues. Per aquest motiu, detalla, adquirien la matèria tot fent una mena de “fons comunitari”, el qual no és punible en cas que es faci en grups en el quals tots els integrants en són “addictes”. En el moment de la detenció, al local els Mossos d’Esquadra hi van decomissar petites quantitats de cocaïna de poca puresa –entre un 7% i un 28%- i menys de 3 grams de marihuana, a banda de diners en metàl·lic, ordinadors personals, telèfons mòbils, dos rellotges de gamma alta, joies i d’altres efectes personals.\nFinalment, l’Audiència també descarta el delicte de pertinença a grup criminal i assevera que no han trobat “cap indici” que els acusats tinguessin “la finalitat de perpetrar delictes o bé de comissió concertada i reiterada de faltes”.\nEls set acusats, ara absolts pel jutge, eren tots veïns de l’Alt Urgell –cinc residents a la Seu i dos a Montferrer. Cinc d’ells són de nacionalitat espanyola mentre que els altres dos són residents originaris de Colòmbia i Portugal. La fiscalia demanava, sumant els tres delictes, penes que sumaven deu anys de presó per a cadascun, a banda de multes econòmiques de prop de 10.000 euros. Les detencions es van produir entre final d’agost i començament de setembre de 2015 i, després de prestar declaració, els implicats van ser deixats en llibertat amb càrrecs en espera del judici, que es va dur a terme al començament d’aquest mes d’octubre.\nEntrada Anterior: El PS sospita que la Llei de serveis socials i sociosanitaris s’està aplicant de forma desigual\nEntrada següent: Diàlegs amb el silenci interior


Les Trobades 2022 omplin els carrers de Mutxamel, el Pinós i Alfarb - Escola Valenciana\nAquest diumenge han tingut lloc les Trobades d’Escoles en Valencià de l’Alacantí, la Ribera i les Valls del Vinalopó\nEscola Valenciana ha celebrat aquest diumenge 3 d’abril les Trobades d’Escoles en Valencià a Mutxamel (l’Alacantí), Alfarb (la Ribera) i el Pinós (les Valls del Vinalopó). Després de dos anys de pandèmia, la situació sanitària ha permés la tornada de les festes per la llengua que són les Trobades.\nAmb el lema “L’Escola que ens fa lliures”, Escola Valenciana ha reivindicat l’educació en Llibertat, que ha de tindre el valencià “com un dels pilars fonamentals del nostre sistema educatiu”. L’entitat ha insistit en la necessitat que “tots els centres educatius han d’estar en condicions d’oferir una càrrega lectiva superior o igual al 50% en valencià: com més àrees es vehiculen en valencià, millors seran els resultats”. També ha reivindicat “els programes lingüístics òptims, així els programes experimentals” perquè s’ha de garantir “l’adquisició del valencià i a promoure la immersió lingüística, la millor llavor per avançar en el plurilingüisme”.\nAquest primer cap de Setmana de Trobades han tingut lloc les Trobades de Secundària i Batxillerat de l’Alacantí a Sant Vicent del Raspeig i la Trobada del Baix Vinalopó i el Baix Segura a Crevillent, el passat divendres, i aquest diumenge s’han celebrat les Trobades d’Infantil i Primària a Mutxamel (l’Alacantí) i les Trobades d’Alfarb (la Ribera) i el Pinós (les Valls del Vinalopó).\nMutxamel, l’Alacantí (Trobada d’Infantil i Primària)\nEl CEIP El Salvador de Mutxamel ha estat el centre acollidor de la Trobada 2022 d’Infantil i Primària. Aquesta Trobada, organitzada per La Cívica – Escola Valenciana de l’Alacantí ha arrancat aquest matí amb unes paraules de benvinguda a càrrec de la presidenta de la Cívica – Escola Valenciana de l’Alacantí, Marisol Pinilla Macías, ha destacat la participació durant el matí de “més de 7.000 persones vingudes de tota la comarca”. Pinilla ha celebrat que “L’Alacantí torne a ser testimoni d’una Trobada d’Escoles en Valencià en la qual visibilitzem els centres de la comarca que apliquen els percentatges òptims per a l’aprenentatge de llengües”. També ha intervingut el vicerector d’Estudis, Qualitat i Llengües de la Universitat d’Alacant, Francisco Torres, i la directora del CEIP el Salvador, Mari Cruz Iborra.\nDurant la Trobada s’han celebrat diversos tallers organitzats pels centres educatius de l’Alacantí. També ha tingut lloc un taller de jocs de fusta, un altre de menjar saludable i el taller “Cent anys de Fuster”, a càrrec de presidència de la Generalitat Valenciana. També ha tingut lloc l’actuació de la Muixeranga d’Alacant, amb la colla de dolçaines i tabals “El Nuvolet” de Mutxamel. Per últim, ha tancat la Trobada una actuació musical a càrrec de La Factoria de Sons.\nEl Pinós, les Valls del Vinalopó\nEl Pinós ha acollit aquest diumenge la XXIVa Trobada d’Escoles en Valencià de les Valls del Vinalopó. Organitzada per les escoles i famílies del Pinós, la Coordinadora per la Llengua Terres del Vinalopó i Escola Valenciana, aquest esdeveniment ha reunit 3.000 persones de tota la comarca.\nL’acte ha començat amb una cercavila que ha recorregut la població del Pinós i en la qual han participat Nanos i Gegants, colles de dolçaines i tabals, grups de danses i la Muixeranga Valls del Vinalopó. Tot seguit, s’ha descobert la placa commemorativa de la Trobada i ha tingut lloc la benvinguda i parlament d’autoritats. El vicepresident de la Coordinadora, Arnau Farràs ha destacat “l’enorme implicació de la comunitat educativa del Pinós, que s’ha bolcat en l’organització d’aquesta Trobada que, sense l’esforç de les famílies i professorat no hauria estat possible”.\nTot seguit, el públic ha pogut gaudir dels tallers organitzats per escoles, instituts i famílies participants, així com l’actuació del contacontes Ca’la’bassa i la visita a la Torre del Rellotge. A continuació, Dani Miquel ha oferit una actuació musical i, per últim, s’ha fet l’acte de lliurament dels records de la Trobada a centres, associacions i institucions participants.\nA aquesta Trobada han participat l’acadèmic de l’Acadèmia Valenciana de la Llengua, Brauli Montoya; la vicepresidenta del Consell Escolar de la Comunitat Valenciana, Dèlia Amorós; el director territorial d’Educació, Cultura i Esport en delegació del conseller d’Educació, David Vento; i representants sindicals, institucionals i d’entitats socials de la comarca.\nAlfarb, la Ribera\nLa 37a Trobada d’Escoles en Valencià de la Ribera s’ha celebrat aquest diumenge al municipi d’Alfarb, a càrrec de la Comissió organitzadora de la Trobada de Centres en Valencià Alfarb 2022, la Coordinadora de Centres en Valencià de la Ribera i Escola Valenciana.\nLa Trobada ha començat amb la recepció d’autoritats al saló de l’Ajuntament d’Alfarb, seguida d’una cercavila cívica pels carrers de municipi, que ha acabat amb la hissada de la pancarta i els parlaments de benvinguda. El president de la Coordinadora de Centres en Valencià de la Ribera, Joan Cortés, ha agraït “la implicació de totes i tots durant aquesta etapa amarga de pandèmia”. Ara, ha seguit, “cal reactivar la comunitat educativa perquè siga el model educatiu que construírem amb tant d’esforç”. Per la seua banda, l’alcalde d’Alfarb, Santi Cervera, ha donat la benvinguda a tots els riberencs i riberenques assistents. També ha fet referència al centenari del naixement de Joan Fuster que celebrem en 2022 i ha recordat les paraules de Fuster a l’Aplec commemoratiu de les Normes del 32, en 1982, on l’escriptor suecà va dir “Ací hem acudit a manifestar-nos per la unitat de la llengua, per la supervivència de la llengua, pels drets de la llengua”.\nDesprés dels parlaments, han tingut lloc les activitats matinals amb vora 100 tallers escolars i paradetes, danses tradicionals, cançons i balls a càrrec de diferents col·legis de la Ribera. Tot seguit, s’ha presentat el llibre “Nosaltres, els primers moviments de l’escola valenciana”, de Josep Chaqués. Després, s’ha celebrat la 13a Jornada Gastronòmica “Més a gust en valencià” i els parlaments de cloenda de la Trobada. Per últim, ha tingut lloc l’actuació musical de Dani Miquel i els Ma-Me-Mi-Mo-Músics.\nA aquesta Trobada ha participat el conseller d’Educació, Cultura i Esport de la Generalitat Valenciana, Vicent Marzà; el diputat de Cultura de la Diputació de València, Xavier Rius; la diputada de Normalització Lingüística de la Diputació de València, Dolors Gimeno; la diputada de Participació de la Diputació de València, Mentxu Balaguer; l’acadèmica i secretària de l’Acadèmia Valenciana de la Llengua, Immaculada Cerdà; i representants sindicals, institucionals i d’entitats socials de la comarca.


Miguel Gallardo: «El 'boom' del còmic és irrepetible» | Comunidad Valenciana Home | EL MUNDO\nMiguel Gallardo. E.M.\nEl 'pare' d'un dels personatges de còmic més famosos als huitanta, Makoki, reivindica la importància del component social al sector de la il·lustració en ple 2017\nM'haurien d'apuntar amb una pistola perquè Makoki tornara». Així de clar ho deixa Miguel Gallardo, qui fóra pare d'un dels personatges més famosos del còmic espanyol entre els 70 i els 90. L'autor de còmic lleidatà sap ben bé que «els booms [com el viscut amb el còmic als anys huitanta] són moments concrets, irrepetibles». I posa com a exemple el «moment especial» que va tindre la revista El Víbora, ara desapareguda des del 2005. Algunes dades apunten que el 2004 la publicació venia 6.000 exemplars mensuals d'una tirada de 20.000.\nAleshores, als anys huitanta, «només es podia comprar paper», explica Gallardo. Ara, el mercat de la historieta «no té punt de comparació» amb aquells temps, «és testimonial», ja que, per exemple, d'una edició es fan «una mitjana de 3.000 exemplars, però se'n venen 500», conta. No obstant això, el pare de Makoki lamenta que «mai ha hagut un mercat consolidat a Espanya» de este sector, a diferència de França, i assegura que «els dibuixants no poden viure d'açò».\n«La gent no llegix», diu Gallardo, qui està ben preocupat perquè «allò que només importa és la televisió». També tenen una gran repercussió les xarxes socials, explica, en les quals «hi ha centenars d'il·lustradors que fan una carrera per veure qui és el millor, però no té cap sentit». Posa esta situació com a exemple d'allò que ocorre al planeta: «Cadascú ha anat a la seua i així està el món».\nPer això, el dibuixant de Lleida defensa amb força el «component social» del seu treball. Cal, segons les seues paraules, «treballar en xarxa, comptar amb la resta». Per què ho creu així? Molt senzill: «María [la seua filla, que és autista] va canviar la meua vida». «I la meua forma de dibuixar», afegix. Amb la seua situació personal, Gallardo creu que és vital «ajudar en la comunicació». De fet, està convençut que «el còmic, en segons quins llocs, funciona de meravella». En efecte, està ben lligat a activitats relacionades amb la diversitat funcional. Activitats en les quals hi ha il·lustracions seues. I és que Gallardo es comunica amb la seua filla a través de dibuixos: «Sempre he dibuixat per a María». Fins i tot, confessa que la seua filla «ha començat a dibuixar».\n«Els autistes són més visuals», conta des de l'experiència pròpia: «Açò és molt més interessant que Makoki perquè implica la vida en si». Gallardo va publicar el 2007 la novel·la gràfica María y yo, de la qual es va fer un documental el 2010 i fins i tot va estar nominat als Premi Goya. Pel que fa a eixa història, l'autor creu que va ser de «gran ajuda, sobre tot, per als pares» que tenen una situació semblant a la seua.\nPer tot això, Gallardo ironitza amb el motiu pel qual és conegut: «He passat de ser el pare de Makoki al pare de María». I és que la seua filla, en paraules seues, «s'ha convertit en una popstar». «No sabem riure dels nostres drames», sosté.\nReedició de l'àlbum del 1984 'Makoki: Fuga de la modelo'. E.M.\nI quan dibuixa este autor que estarà al Splash Sagunt Comic Festival del 10 al 12 de febrer? «Quan em dóna la gana», diu amb seguretat. I s'atrevix a confessar que «no em dedique al còmic com a professió». Estos dies presentarà una reedició de l'àlbum del 1984 Makoki: Fuga de la modelo. Acudix a este festival perquè és una «oportunitat interessant perquè la gent que llegix còmic es puga reunir». Així, Gallardo defensa el fenomen «presencial» per a poder «contactar amb la gent», malgrat que «tot funciona per les xarxes». «Sí tenen funció» festivals com el Splash Sagunt Comic Festival o el Saló del Còmic de Barcelona, ciutat en la qual creu que hi ha més oportunitats per al sector.\n«La il·lustració està molt de moda cara cap a fora, cara cap a dins està molt mal», explica Gallardo. I és que «ara hi ha dibuixants molt bons, molta oferta», però «han de buscar-se la vida, fer mil coses» perquè «els preus que s'estan pagant són ridículs». «Vivim en una societat en la qual tot és visual» però «ningú vol pagar», critica. I llança una pregunta a l'aire: «Si fóra metge, em demanaries que et prenguera la tensió al carrer?»\nVolver a la noticia 'Miguel Gallardo: «El 'boom' del còmic és irrepetible»'


Els Mossos han detingut tres homes que planificaven un assassinat a Barcelona | Mossos d'Esquadra\nEl jove està sota la tutela de la DGAIA i ja ha passat a disposició de la Fiscalia de Menors\nRedacció 30/06/2019 13:31h\nEls Mossos d'Esquadra han detingut aquest diumenge un menor acusat d'intentar agredir sexualment una noia al Masnou, al Maresme, entre les cinc i les sis de la matinada. El departament de Treball, Afers Socials i Famílies ha confirmat a l'ACN que el jove està sota la tutela de la Direcció General d'Atenció a la Infància i l'Adolescència (DGAIA) i que presentarà una denúncia i es personaran contra el jove. La noia, també menor d'edat, ha denunciat tocaments i intent d'agressió sexual al carrer, i gràcies a la descripció que ha fet del jove a la policia, aquest ha pogut ser identificat. El noi ja ha passat a disposició de la Fiscalia de Menors.\nEls acompanyants del detingut l'haurien frenat de continuar amb els tocaments, per això es tracta d'una temptativa d'agressió sexual. El departament de Treball, Afers Socials i Famílies insta a la justícia a actuar «amb la màxima celeritat» per esclarir els fets i «amb tota la contundència» que correspongui.\nDe la mateixa manera, condemna «rotundament» la presumpta agressió i posa al servei de la víctima tots els seus serveis de suport. El fet arriba un dia després que els Mossos detinguessin dos menors tutelats a Canet de Mar, també al Maresme, acusats d'agredir sexualment una dona de matinada.\nDetinguts dos MENAs per agredir sexualment una jove i gravar-ho a Barcelona\nAnar a portada Última hora Successos Última hora Agressió Última hora Detingut\nVÍDEO: El fastigós nou mètode per robar al metro de BCN\n❗? La gran sorpresa de la Policia Nacional en obrir un contenidor al port de TGN


El govern espanyol avisa que "no hi ha pla B" per a Iceta a la presidència del Senat\nCelaá comunica que els resultats de les eleccions europees no es proclamaran abans de les 11 de la nit\nMadridEl PSOE no té un "pla B a l'horitzó" pel que fa a la presidència de Miquel Iceta al Senat. Així ho ha comunicat la portaveu del govern espanyol, Isabel Celaá, des de la sala de premsa de la Moncloa aquest divendres, i ha carregat contra els partits que no volen la seva designació com a senador autonòmic a proposta del PSC en substitució de José Montilla. "Els usos i costums de les forces parlamentàries és que la força política parlamentària escull el seu representant i la resta ho accepten. Aquest bloqueig que es planteja per part d'una força al Parlament és una qüestió ben estranya. Suposem, aspirem i confiem que el bloqueig se superarà", ha assenyalat Celaá.\nDijous, 16 de maig, se celebrarà a la cambra catalana el ple en què Iceta necessita majoria simple perquè tiri endavant la seva candidatura al Senat. Tanmateix, JxCat i ERC volen dificultar el tràmit al PSC. Aquest dijous el primer secretari dels socialistes catalans ja va avisar que no volia "mercadejar" amb aquesta qüestió. També s'hi va referir Pedro Sánchez, que va advertir a les formacions independentistes que el veto a Iceta era un "mal començament" per al diàleg.\nCelaá també s'ha referit a la logística de la proclamació dels resultats del 'superdiumenge' electoral del 26 de maig. Tal com marca l'article 45 de la llei orgànica de règim electoral general (Loreg), el recompte als col·legis s'ha de començar a fer amb les urnes de les eleccions al Parlament Europeu, seguit de les de les municipals i, posteriorment, de les autonòmiques. Com que a Itàlia els col·legis tanquen a les 23 h, Celaá ha avisat que no es podran proclamar els resultats de les eleccions europees, que són els primeres a ser comunicats, abans d'aquesta hora. Això implica que els de les municipals i autonòmiques també arribaran tard. De fet, la portaveu de l'executiu considera que fins a les 2 de la matinada l'escrutini de les tres conteses electorals no s'acostarà al 100%.\nTanmateix, a partir de les 21 h (hora peninsular) començaran a oferir-se resultats provisionals dels municipis a través de la pàgina web i l'aplicació mòbil oficial del ministeri de l'Interior. Per què? Als pobles petits on els col·legis hagin pogut tancar més aviat i s'hagi pogut fer el recompte de les tres eleccions –començant per les europees–, l'escrutini pot ser que ja estigui fet a aquesta hora. No serà així en ciutats grans com Barcelona, on a les 20 h tancaran els col·legis però s'hauran de començar a obrir les urnes de les eleccions europees primer i després les de les municipals. Ja va passar a les eleccions al Congrés, quan les dades del Senat van arribar força més tard.\nMiquel Iceta Senat isabel


Gîte Grange Montagut de Carcin França - Ofertes d'hotels amb els MILLORS DESCOMPTES EN LÍNIA\nMés informació sobre Gîte Grange\nAl visitar Montaigu-de-Quercy, vosté es sentirà com a casa a Gîte Grange, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nGîte Grange també ofereix moltes instal.lacions per enriquir la seva estada a Montaigu-de-Quercy. Per a la comoditat i comfort dels seus clients, l'hotel ofereix Wi-Fi gratuït en totes les habitacions, aparcament de cotxes.\nL'ambient de Gîte Grange es reflexa en cada habitació. plat de dutxa, sala d'estar són només algunes de les comoditats a la vostra disposició. L'hotel ofereix moltes oportunitats d'oci úniques, com camp de golf (a 3 km), piscina exterior, pesca, equitació. Si buscau un allotjament còmode i adequat a Montaigu-de-Quercy, faci de Gîte Grange la vostra llar.


Propietats nutricionals de la síndria i el meló - Biblioteca Virtual\nPropietats nutricionals de la síndria i el meló\nLa síndria i el meló són els fruits de les plantes herbàcies rastreres de la sindriera (Citrullus lanatus) i la melonera (Cucumis melo). Totes dues pertanyen a la família de les cucurbitàcies com el carbassó, la carabassa o el cogombre. Conreades des de fa 5.000 anys i originàries d’Àfrica són les reines de l’estiu. Descobrim aquestes delícies que ens ofereix la temporada de la calor!\nEl que més destaca d’aquestes dues fruites és l’elevat contingut d’aigua, 92% en el meló i 95% en la síndria. La restà està composada bàsicament per sucres, minerals i vitamines. Això les converteix en ideals per a fer passar la set i recuperar l’aigua i els minerals perduts després d’haver fet esport o d’haver suat. Tenen, també, un efecte diürètic i depuratiu, que fa que siguin útils en casos d’àcid úric elevat, hipertensió, retenció de líquids o en dietes de baix contingut calòric. A més, estimula els ronyons, facilitant l’eliminació de productes de rebuig i toxines. Així que ja ho sabeu, abans de prendre un refresc ensucrat, mengeu-vos un bon tall de síndria o meló!\nPel que fa al meló, n’hi ha diferents tipus: amb la polpa blanca, groga, ataronjada o verdosa. El color ataronjat li dona la provitamina A, i com més intens sigui més provitamina A tindrà. Aquesta té un paper important en la vista i el sistema immunitari. També és ric en vitamina C, que ens protegeix dels radicals lliures; en potassi i magnesi, imprescindibles per als músculs i nervis; i en folats, fòsfor i ferro.\nDe síndries hi ha les varietats tradicionals, que tenen llavors negres o marrons amb la pell de color verd fosc; o les híbrides, que no tenen llavors, o bé, les tenen toves i amb la polpa d’un roig blanquinós. Són riques en licopè, magnesi i vitamina C. El licopè és qui li atorga el color vermell, del qual el tomàquet també n’és ric, i col·labora en la prevenció del càncer i de les malalties cardiovasculars.\nTot i que podem gaudir d’un tall de síndria o meló a qualsevol hora del dia, us convidem a que, a més, les introduïu als vostres plats. Fora del típic meló amb pernil, podeu incorporar-les en les amanides, que els hi donaran més gust i color. També podeu fer-ne sopes fredes com les receptes que us suggerim, o sucs, especialment si no us surten prou bons per a menjar-los sols. I recordeu que si us agraden dolços assegureu-vos de triar els més madurs.\nAquest és el moment de màxima expressió de la diversitat de gustos, textures i colors de les fruites i verdures autòctones. Deixeu-vos delir per aquestes fruites de temporada que us ompliran de dolçor i nutrients, a la vegada que us hidrataran i refrescaran. Recordeu la recomanació de “cinc al dia” i protegiu-vos del sol.\nBon i saludable estiu!\nGaudeix a taula de la síndria i el meló\nGaspatxo de síndria i tomàquet (pdf)\nSopa de meló (pdf)\nLa fruta: un sano placer / Brigitte Kranz\nMenja'ns a l'estiu: de casa i quan toca! / Anna M. Matas, Joan Antoja; Òscar Sardà\nSopas ligeras / Kathryn Bruton\nFruits de la vida: fruites i verdures per ser feliç / Pilar Senpau\nEl Libro de los zumos y batidos / Judith Millidge; traducción de Iolanda Rabascall\nCom escollir les millors fruites i verdures / Pere Puigbert; pròleg de Joaquim Ros i Saqués\nCuina - fruita\nData de creació: 20/07/2018 Última actualització:\t29/09/2020


Inca estrena un nou parc infantil a la plaça d'Andreu Paris, al barri del Cos\nS'hi han habilitat dos espais de jocs envoltats de zona verda\n2 min. Inca 10/07/2018 12:58\n651x366 Virgilio Moreno i Àngel Garcia visitant la nova zona recreativa infantil. / AJUNTAMETN Virgilio Moreno i Àngel Garcia visitant la nova zona recreativa infantil. / AJUNTAMETN\nLa ciutat d'Inca disposa d'una nova zona de jocs infantils a la barriada del Cos. Es tracta d'un espai de gairebé 300 metres quadrats amb dues zones de jocs. Aquesta infraestructura és part d'una zona verda de 1.185 metres quadrats situada a l'avinguda d'Alcúdia i forma part del projecte de desenvolupament del grup Garden en aquest indret.\nEl batle, Virgilio Moreno, i el tinent batle d'Inversions, Àngel Garcia, han visitat les noves instal·lacions, que ja estan obertes al públic. La zona té una superfície de jardí de 435 metres quadrats, amb 35 arbres sembrats i diferents plantes ornamentals. "S'ha escollit un tipus d'arbre que farà ombra mentre creixi, però, com a novetat i fins que els arbres siguin més grans, s'ha instal·lat un tendal de lona de 40 metres quadrats", ha explicat Garcia.\nEl nou parc infantil ocupa la futura plaça d'Andreu Paris Martorell, en la qual pròximament es farà una cerimònia per a la col·locació de la placa commemorativa, d'acord amb el dictamen del ple de l'Ajuntament. El parc disposa de 12 bancs i enllumenat. A més, s'hi han creat dues zones de jocs infantils diferenciades per edats; un espai per a infants d'un a cinc anys i un altre espai destinat a nins i nines de 6 a 11 anys.\nEls tècnics municipals consideren important aquesta divisió perquè farà servei a molta població del barri que s'havia de desplaçar a altres llocs del municipi per poder gaudir d'una zona d'esbarjo. Amb aquesta nova zona es dona continuïtat a l'aposta de l'equip de govern de dotar amb aquest tipus d'infraestructures les diverses barriades o millorar les existents.


Quina diferència hi ha entre .JS i Min JS?\nTots dos, la font original i la versió min contenen el mateix funcionalment, però per tal de fer més petit el fitxer, la versió modificada no té caràcters innecessaris.\nMinified significa una mida més petita i es carrega més ràpidament i normalment el faríeu servir al vostre producte. medi ambient. mentre feu servir la font (o mínim en combinació amb mapes font) mentre desenvolupeu.\nNormal ".js" sol ser un fitxer que conté codi amb comentaris addicionals, que explica què fa un mètode específic, quina variable conté, etc. tota la funcionalitat amb un mínim d'espai. Sense comentaris, sense explicacions, sense possibilitat de llegir-la. Aquest és només el "contenidor" de totes les coses.


Ni un pas endarrera : Partit Popular de la Província de Lleida\nHome / Política local / Ni un pas endarrera\nNi un pas endarrera\nHa passat molt de temps des d’aquell 8 de març de 1978 quan es va celebrar el primer Dia Internacional de les Dones. Ha passat molt de temps però no el suficient donades les situacions d’injustícia que encara i sovint protagonitzen la nostra vida quotidiana.\n“La unió fa la força” i, per això, totes hem de lluitar en la mateixa direcció. El Dia Internacional de les Dones hauria de ser tots els dies, a més a més, hauria de ser el dia de cada una de nosaltres en particular.\nAvui en dia, la societat encara ha de canviar molt i amb la crisis, els problemes en el terreny laboral han empitjorat moltíssim. Hem de ser però optimistes i lluitar dia rere dia. Dins d’aquesta societat injusta, cada una de nosaltres té encara molt marge de maniobra com ho demostra la gran quantitat de dones triomfadores que existeix avui en dia.\nSi bé la guerra contra la marginació, la desigualtat i la injustícia social han de continuar, és veritat que els atacs frontals són cada cop més menys necessaris. Les grans batalles les van lliurar les nostres avantpassades i ara la nostra lluita s’ha convertit en una guerra de guerrilles en la que la majoria de dones hem de lliurar la nostra pròpia batalla en la què no podem donar “ni un pas endarrera”.\nNo donar un pas endarrere significa fer el propòsit cada matí de no posar-nos barreres en el nostre camí cap a la llibertat. Masses vegades una veu interna ens diu: “Tu no ets capaç de …”, “Això no és per a tu” o, el que és pitjor, “Si fos més jove ho intentaria”. En aquests casos, no fer un pas endarrere és preguntar-se “I per què no?”.\nSovint, per tenir llibertat per fer alguna cosa hem d’alliberar-nos d’”allò” que internament ens ho impedeix. L’enemic gairebé sempre acaba sent un hàbit. Estem acostumades a vells hàbits que hem après de les nostres mares i que, de vegades, no ens deixen avançar. Què difícil és ser iguals quan hem vist tota la vida al nostre pare en el sofà cansat després de la feina i a la mare cuidant de nosaltres, netejant, comprant, planxant… I després què?\nEls vells hàbits ja no ens serveixen. Ser sacrificades mares i esposes està molt bé, és molt important i molt gratificant en molts casos però no ha de ser una excusa per anul·lar la nostra vida professional, per matar els nostres somnis i aspiracions. Després els fills creixen, se’n van de casa, fan la seva vida i masses dones pateixen el “síndrome del niu buit”, és a dir, als 50 anys es troben completament “despenjades” de la societat.\nNo donar un pas endarrere significa no haver de renunciar a la família per la feina ni a la feina per la família; significa establir prioritats i complir-les; significa compartir tasques amb la parella; significa no permetre humiliacions ni maltractaments. En resum, significa creure i respectar-te a tu mateixa com a persona.\nSóc conscient que tot el que he exposat no és fàcil de dur a terme però res del que val la pena a la vida s’aconsegueix sense esforç. No es tracta de fer canvis radicals d’un dia per l’altre sinó que l’important és fer petits canvis en les nostres vides i mantenir-los. És a dir, “Ni un pas endarrera”.\nAra que estic acabant d’escriure aquest article, m’adono que la majoria de les coses que he escrit també se les podrien aplicar molts homes. En definitiva, l’important és que tots som persones i, les persones, hauríem de tenir les mateixes oportunitats. Triomfar en la vida hauria de ser conseqüència del nostre esforç i de la nostra capacitat i no d’un sistema de quotes establert ni de perjudicis sexistes.\nSubdelegada del Govern de l’Estat a Lleida\nJaume Izcara Pau Pintó María José Horcajada Joan Simeón Marisa Xandri Joan Bonvehí Josep Llovet Josep Ignasi Llorens Ana Cava Salvador Puy NNGG Simeó Abad Òscar Guardiola Inma Manso Ferrándiz Gemma Batalla Manel Carques Dolors López Aguilar Joan Pujal Joan Vilella


El Comitè d’empresa de TMB desacata l’ordre dels treballadors i deixa tirat a Bonilla (Bescanvi Sindical) | Coordinadora Obrera Sindical d'Autobusos de TMB\nSorprenents els esdeveniments del divendres 19 de juliol per part de “els nostres representants”. Resulta que ens convoquen a una assemblea decisòria el passat 11 de juliol. Allí després de bones paraules ens venen la moto per desconvocar la vaga indefinida, que començava a partir del 12 de juliol, convocada per ells mateixos.\nEn aquesta assemblea ens vénen amb una nova proposta adoptada per tot el Comitè d’empresa (o no, perquè ningú va veure al pseudo-sindicat de comandaments) basada a realitzar aturs de dues hores per torn durant la setmana del 22 al 26 de juliol, i després realitzar una assemblea el 12 de setembre i convocar aturs indefinits de dues hores per torn, de dilluns a divendres, de forma indefinida.\nDavant aquesta proposta consensuada i conjunta, cap de les intervencions que allí va haver-hi, van plantejar diferents formes de mobilització. Aquesta proposta va ser aprovada, pràcticament, de forma unànime pels treballadors i treballadores que allí estàvem.\nPerò resulta que vuit dies després aquest mandat de l’assemblea queda en sac trencat pel capritx d’uns sindicats que es creuen per sobre dels currantes. Perquè es creuen més importants que els treballadors i treballadores i les seves decisions. Perquè estan deïficats i, a l’igual, que els polítics no viuen la realitat social, ni sofreixen el que se sofreix en la línia o la fossa. El president del Comitè, en l’assemblea, ho va definir clarament: “és que us pot passar a tots”. No que ens pot passar a tots, el mateix es creu superior i diferent als quals “representa”.\nHan desconvocat la vaga incomplint el que diu una assemblea, basant-se en uns arguments banals i buits de contingut. Una suposada reunió el dia 22 i la mediació en el CMAC del 25 de juliol. Els que tenim una mica de recorregut en aquesta empresa sabem que el CMAC no serveix per res, en els centenars de conciliacions entre TMB i els treballadors, solament es va arribar a un acord en una ocasió, per beneficiar a un sindicalista d’UGT. Prova d’això és que no es desconvoca al setembre. Perquè saben que no s’haurà arreglat res.\nPerden l’ocasió de demostrar-los a la Direcció l’unitat dels treballadors. Perden una oportunitat única, on Barcelona estarà en l’ull del planeta esportiu, per posar a la nefasta i sobredimensionada Direcció en el seu lloc.\nL’opinió de Bonilla i dels centenars d’assistents a l’assemblea ha estat ninguneada per un comitè al que li agrada treballar ben poc. Algú els ha vist informant del tema als treballadors per les cotxeres aquest mes…. ben poc i intentant desviar el tema, o fins i tot desmotivant al personal. Les eleccions sindicals els importen molt, però no es fan mereixedors dels vots de la plantilla. Estan més pendents de retornar favors, com el pagament del temps de l’entrepà, que per defensar els drets de la gent. Defensen “els seus drets”, això si.\nDeixant tirat a Bonilla, donen un missatge clar que deixaran tirat a qualsevol i per qualsevol motiu. És moment que els treballadors i treballadores facin un pas endavant i posin en el seu lloc a aquests ganduls vividors.\nLa setmana vinent hi ha una convocatòria legalitzada d’aturades, alternativa al Comitè, per la qual cosa pogués passar. El poc temps que ha passat els ha donat la raó.\nTreballador, treballadora, el comitè passa de tu i dels teus companys. Demostra’ls el teu descontentament. La setmana vinent aturades legalitzades de 9 a 11, 19:30 a 21:30 i de 2 a 4 hores. Per tu, pels teus companys, per Bonilla.\nEls treballadors no som titelles del sistema sindical patrocinat per la Direcció. Que ho tinguin clar! el dilluns es demostrarà si veritablement la classe obrera defensa als treballadors i penalitza les accions del comitè d’empresa corrupte secundant l’aturada legalment convocada per la COS i acudint en massa tots els treballadors a les cotxeres, incluint el personal de vacances i festa. És l’oportunitat de plantar cara a la resta d’amenaces que ens vindrà més aviat que tard per part de la Direcció de TMB i els seus sindicalistes col·laboradors.\nEl Comitè d’empresa deixa tirat a Bonilla. La vaga continua


altres activitats – Página 2 – CEM Premià\nTag: altres activitats\nEntrena a casa amb Mónica Abella 2\nEntrenaments online amb Mónica Abella La Monitora del CEM Premià, Mónica Abella, ha programat al seu canal de youtube: «Practica Hatha Yoga», tot un seguit de vídeos perquè puguis seguir practicant Ioga durant aquests dies de confinament a causa del Coronavirus. «T’estarem esperant a la tornada, mentrestant seguim junts amb l’esport i la salut entrenant…\nEntrena amb Alan Imperial 4\nEntrenaments online amb Alan Imperial El Monitor del CEM Premià, Alan Imperial, et proposa una quarta rutina perquè puguis seguir entrenant durant el confinament a causa del Coronavirus. «Entrenament de 10 exercicis, creixent en el número de repeticions» «T’estarem esperant a la tornada, mentrestant seguim junts amb l’esport i la salut entrenant des de casa!»\nEntrena amb Alan Imperial 3\nEntrenaments online amb Alan Imperial El Monitor del CEM Premià, Alan Imperial, et proposa una tercera rutina perquè puguis seguir entrenant durant el confinament a causa del Coronavirus. «Treball de força per blocs i 2 blocs de cardio» «T’estarem esperant a la tornada, mentrestant seguim junts amb l’esport i la salut entrenant des de casa!»


El Barça es manté ferm tot i patir un ensurt (0-3)\nImatge de l'Athletic - Barça | FC Barcelona\nLes blaugranes han superat l'Athletic en un partit on s'ha lesionat Irene Paredes\nEl Barça no té rival a la Lliga Iberdrola. Les blaugranes tard o d’hora es proclamaran campiones, ja que la seva distància respecte al segon classificat, la Reial Societat, és de 22 punts. L’únic que queda per saber és si les culers aconseguiran seguir comptant tots els seus partits com a victòries fins al final del curs. De moment, l’equip de Jonatan Giráldez ha guanyat els 22 partits que ha disputat a la Lliga. La seva última víctima ha estat l’Athletic Club, a qui han guanyat per 0-3. Marta Torrejón, Oshoala i Mariona han estat les golejadores del matx. La notícia negativa d’aquest enfrontament ha estat la lesió d’Irene Paredes.\nL’Athletic ha sorprès el Barça dominant els deu primers minuts del partit, però les blaugranes han trigat poc a obtenir el control del duel. Les culers han disposat d’una triple ocasió al minut quinze. Alexia ha rematat dues vegades i Paredes una altra després d’una mala sortida de la Quiñones, però la defensa basca ha impedit que s’obrís el marcador. La portera local ha compensat el seu error poc després amb una gran aturada a una rematada d’Oshoala. El refús li ha caigut a Jenni Hermoso en boca de gol, però Ohane ha desviat el xut de la davantera sobre la línia de gol.\nLa pitjor notícia per al Barça ha arribat al minut 35, quan Irene Paredes s’ha vist obligada a abandonar el terreny de joc per uns problemes musculars i Pereira ha hagut de substituir-la. El Barça s’ha refet d’aquest cop amb un gol just abans del descans. Alexia ha fet una magistral passada picada per a Oshoala, que no ha aconseguit superar Quiñones en l’un contra un. Marta Torrejón ha caçat el refús i ha obert el marcador amb la porteria buida.\nEl Barça ha fet el segon gol només començar la segona meitat per mitjà d’Oshoala. La nigeriana ha culminat una gran jugada col·lectiva on també han participat Mariona, Martens i Marta Torrejón. Pocs minuts després, dues d’aquestes jugadores també han fabricat el tercer gol de l’equip de Jonatan Giráldez. Mariona ha rematat al fons de la xarxa una pilota centrada per Martens per deixar el partit totalment sentenciat.\nAthletic Club Barça Barça femení Futbol Club Barcelona Lliga Iberdrola\nEl VAR li torna al Girona els dos punts que li havia tret (2-2)\nEls catalans han igualat el partit al minut 89 després de rebre un gol fantasma\nJoan Laporta podria tancar un fitxatge de manera imminent\nAzpilicueta estaria a punt de decidir el seu futur


Publicat per Paco Ferron Carrion el 24/05/2020 - 07:40\nPublicat per Paco Ferron Carrion el 22/05/2020 - 13:18\nPublicat per Paco Ferron Carrion el 22/05/2020 - 11:02\n- Vídeo a Youtube: CUEME ens quedem a casa\nPublicat per Paco Ferron Carrion el 22/05/2020 - 10:50\nL'equip del programa "Cultura emprenedora a l'escola" CUEME de l'Ajuntament de Martorell i els padrins de les cooperatives volem donar suport als nostres cooperativistes en aquesta situació de confinament derivada del Covid-19. Ens quedem a casa, pero no ens aturem!!! [+]\nL’Hospitalet de Llobregat - Video: Què fer després de l’ESO\nPublicat per Paco Ferron Carrion el 22/05/2020 - 08:02\nL'ajuntament ha penjat el video: "Què fer després de l'ESO" al canal juventut d'Instagram, de cara a les preinscripcions d'estudis postobligatoris. [+]\nIgualada - L’EBM la Rosella fa portes obertes via Instagram\nPublicat per Paco Ferron Carrion el 20/05/2020 - 13:58\nConviden a conèixer l’entorn de l’escola, un element clau per l’educació de la mainada, i animen a conèixer més detalls del centre, amb el vídeo. També ofereixen posar-se contacte amb l’escola visitant la web. [+]\nSant Fost de Campsentelles - L’EBM El Petit Roure fa una videoconferència sobre preinscripcions\nPublicat per Paco Ferron Carrion el 20/05/2020 - 13:49\nL’EBM ha penjat un vídeo a Instagram per donar la Benvingua i mostrar l’escola. Al mateix temps convoquen pel dia 12 de març una videoconferència per Zoom per resoldre tots els dubtes relacionats amb les preinscripcions. Totes les famílies hi estan convidades. [+]\nBadalona - L’EBM Virolet fa portes obertes via Instagram\nPublicat per Paco Ferron Carrion el 20/05/2020 - 13:01\nL’EBM Virolet ofereix un vídeo de l’escola i explica els seus punts de partida per l’educació de l’infant i considera que el seu motor d’aprenentatge és la curiositat. [+]\nEl Prat de Llobregat - L’AMPA Bernat Metge organitza tallers artístics familiars a casa\nPublicat per Paco Ferron Carrion el 20/05/2020 - 12:34\nEnguany han redefinit els Tallers familiars, un dels projectes subvencionats per l’ajuntament, per desenvolupar-ho des de casa en col.laboració amb l'escola.\nHan preparat un Kit de material per als nens i nenes que es convertiran en artistes a casa durant cinc setmanes. [+]\nSant Quirze del Vallès - Alumnat del PFI posa a punt ordinadors per a les famílies més vulnerables\nPublicat per Paco Ferron Carrion el 20/05/2020 - 11:44\nLa iniciativa forma part de les seves pràctiques i és fruït de la col·laboració entre l’Escola d’Adults i el Servei a l’Ocupació de l’Ajuntament. [+]


Presentació de la novel·la “Secundaris” de Núria Cadenes. Dimarts 22 de gener (Reus)\nAl Centre de Lectura de Reus (Carrer Major, 15, 43201 Reus) a les 19:30h Núria Cadenes ens porta a la Barcelona de 1992 amb la seva nova novel·la: "Secundaris". Però no us penseu que ens parlarà dels gloriosos dies de les Olimpíades, no. Visitarem el revers de la medalla, el Turó de la Peira, on desfilen les desferres i un niu de secundaris lluiten per no quedar reduïts als … [Read more...] about Presentació de la novel·la “Secundaris” de Núria Cadenes. Dimarts 22 de gener (Reus)\nPresentació novel·la ‘Vermell. La sangre de la vida’ d’Ariel Vila Redondo. Dimarts 22 de gener (Martorell)\nA la Biblioteca de Martorell a les 19h L’autor net d’un martorellenc exiliat a l’Argentina ens explica la història de l’esclat de la Guerra Civil a Martorell amb tot un conjunt de personatges de ficció amb les experiències viscudes. Una novel·la de memòria història basada en una història familiar de casa nostra. Presenta l’autor: Anna Minyarro i Josep Vila. … [Read more...] about Presentació novel·la ‘Vermell. La sangre de la vida’ d’Ariel Vila Redondo. Dimarts 22 de gener (Martorell)\nPresentació i debat amb Brigitte Vasallo. Dimecres 16 de gener (Barcelona)\nA la Laie Llibreria (BCN) a les 19h Presentació i debat al voltant del llibre "Pensamiento monógamo. Terror poliamoroso" amb la seva autora Brigitte Vasallo. … [Read more...] about Presentació i debat amb Brigitte Vasallo. Dimecres 16 de gener (Barcelona)\nPresentació-concert del llibre ‘L’evangeli del vent’ d’Agustí Bartra. Dijous 17 de gener (Martorell)\nA l'Auditori del Centre Cultural (Martorell) a les 19:30h En aquest llibre de poesia hi resseguim el periple vital d’un home angoixat pels records de la guerra, desconcertat per la incertesa del futur i encoratjat per un present trepidant i prometedor. A continuació tindrà lloc un concert amb el cicle de cançons L’evangeli del vent, per a cant i piano, compost pel … [Read more...] about Presentació-concert del llibre ‘L’evangeli del vent’ d’Agustí Bartra. Dijous 17 de gener (Martorell)\nA la Llibreria Laie (BCN) a les 20h Vine a celebrar la publicació de "La mort del comanador (llibre 2) de Haruki Murakami. -Antonio Lozano, Rodrigo Fresán i Jordi Nopca conversaran sobre l'autor i la seva obra. -Lectura dramatitzada a càrrec de l'actor Àlex Brendemühl. -Menjar japonès. Sushiman en directe. -El artista plàstic i il·lustrador David de las Heras … [Read more...] about Festa sobre l’univers Murakami. Dimarts 15 de gener (Barcelona)


El XXII Saló del Manga del dissabte 29 d'octubre al dimarts 1 de novembre\nBarcelona - 14/10/2016 - 22:01\nEl Saló tindrà en aquesta edició un total de 70.000 metres quadrats\nImagen 1 de 1 - Saló Manga\nEL XXII SALÓ DEL MANGA DE BARCELONA se celebrarà del dissabte 29 d'octubre al dimarts 1 de novembre del 2016 en el recinte de Fira Barcelona Montjuïc. El certamen ocuparà el Palau 1, les dues plantes del Palau 2, el Palau 4, el Palau 5 i la plaça Univers on estarà ubicat el gran escenari cobert. El Saló tindrà en aquesta edició un total de 70.000 metres quadrats.\nLA PLAÇA UNIVERS acollirà el gran escenari cobert, on tindran lloc els concursos de Cosplay, exhibicions de balls asiàtics, actuacions musicals i altres activitats. En aquesta plaça també estaran ubicats els food trucks.\nEL PALAU 1 estarà dedicat a la gastronomia japonesa, amb restaurants japonesos, taller de cuina i una gran exposició sobre temàtica culinària.\nLA PLANTA BAIXA DEL PALAU 2 albergarà els expositors, la zona infantil, la sala d'actes 1, l'espai de videojocs i diverses exposicions.\nLA PLANTA SUPERIOR DEL PALAU 2 (anomenada 2.1), acollirà l'espai L'Esperit del Japó, en el que se celebraran activitats relacionades amb la cultura japonesa i les seves tradicions, a més d'acollir exposicions i la sala d'actes 2. Allà trobarem el taller de macrobiòtica, el taller de japonisme, el taller de quimono, la sala de te i la sala de meditació, entre d'altres activitats.\nEl PALAU 4 serà l'espai dedicat als tallers. Comptarà amb tallers de manga, d'anime, de cosplay, de videojocs i de youtubers, a més d'exposicions i altres activitats.\nA l'auditori del PALAU 5 se celebraran exhibicions de balls, actuacions de cosplayers, actuacions musicals i projeccions d'anime. També hi haurà espais per a les arts marcials japoneses i altres activitats. L'accés al Palau 5 serà per plaça Univers.


Homilia Domingo 12 de marzo de 2017\nCatedral, 12. 3. 17\nEn el començament de la nostra fe hi ha l'escolta. Per la mateixa raó per la qual l'evangeli ens diu que "al principi era la Paraula". La Paraula, que està a l'inici de tot, hi és per ser escoltada, només llavors es converteix en llum i vida. Accedim a la fe per l'escolta de la Paraula de Déu.\nLa primera lectura ens ha recordat Abraham, la seva vocació i el començament del seu llarg camí. Abraham és la figura paradigmàtica de la fe, que s'inicia escoltant i seguint la crida de Déu. No de bades el designam com el nostre pare en la fe, perquè va saber escoltar la crida de Déu, una crida que estableix una relació personal amb Déu de total confiança i que obri un nou horitzó de futur, dóna tot un sentit nou a tota l'existència. Per la seva fe Abraham inaugura una nova forma de vida, que és la nostra, basada en l'escolta i l'acceptació d'una vocació, que és alhora una promesa. Aquesta nova forma de vida viu de la crida rebuda i es viu en tensió cap a la promesa. Podríem dir que per primera vegada en la història de l'experiència humana s'estableix una forma de vida que viu del record de la crida rebuda i de cara al futur en la confiança de que es complirà. Front a la vida sedentària s'estableix la itinerància; en comptes de la primacia de l'espai fixo, s'hi estableix el temps en tensió entre la crida rebuda i la promesa esperada, s'estableix la primacia dels processos, com sol dir el Papa Francesc.\nLa nostra fe no neix per art de màgia o per art d'exercicis psicològics de relaxació per oblidar les preocupacions o amb exercicis especials d'introspecció, de posar els ulls o la ment en blanc. No surt de nosaltres, sinó de la crida, de la vocació de Déu, és un do, que ens ve de fora, que ens arriba mitjançant la predicació de la Paraula de Déu i l'escolta obedient. La fe neix en nosaltres i es va configurant en la mesura que rebem i escoltam la Paraula de Déu, fent-la pròpia en cada circumstància que ens toca viure.\nUna cosa semblant ens mostra Jesús. En el seu camí cap a Jerusalem, i veient que les coses fan presagiar conflictes que poden acabar en un final fatal, ell s'atura pujant a la muntanya i retirant-se a escoltar l'Escriptura: Moisès i Elies, la Llei i els Profetes. En aquesta escolta percep una intensa presència del Pare i de l'Esperit i es posa en les seves mans. En aquesta unió amb Déu experimenta el cel, perquè el cel és allà on es fa el que Déu vol, allà on es dóna la unió de la nostra voluntat amb la de Déu. I aquesta presència és tan intensa que s'irradia als tres deixebles allà presents, que s'hi troben tan contents i embadalits que pensen en quedar-s'hi per sempre.\nDe dins d'aquesta mateixa experiència d'unió amb Déu en surt tot un programa i un referent decisiu per a la vida: "Aquest és el meu Fill, el meu estimat, en qui m'he complagut; escolteu-lo". Jesús és el Fill de Déu, la Paraula que conté tot el que Déu ha volgut revelar; és la seva Paraula definitiva, la paraula que d'ara en davant ens cal escoltar. I si en Jesús s'hi fa present la Paraula en tota la seva plenitud, també en relació amb ell l'escolta se'ns presenta amb tota la seva amplària i profunditat: escoltar implica seguiment, oir implica obeir, la fe és confiança i també obediència.\nAvui fixem la nostra atenció en Crist. L'evangeli d'avui ens crida a centrar-nos en Ell. El Pare ens l'ha presentat com el seu fill, l'estimat, el predilecte, i amb un encàrrec: Escoltau-lo. Ell ha de ser el nostre guia i, si connectam amb ell, serà també la força per a fer el camí cap a la Pasqua. Crist avui se'ns presenta com la nostra meta i el nostre camí. L'escena de la transfiguració és tota una síntesi de la persona de Crist, avui la contemplam i tant de bo que impregni les nostres ments, la nostra imaginació i el nostre cor.\nEn l'Eucaristia hem escoltat la seva paraula i també celebram l'obediència de Crist al Pare, dispost a passar per la mort i la creu, i celebram també la seva unió íntima amb el Pare, que li dóna la seva glòria. Portem sempre gravada a l'ànima aquesta imatge del Transfigurat, del qual n'hem de ser sempre bons escoltadors i feels seguidors.


IGUALTAT DE RITUS (1987) — Terry Pratchett | El Biblionauta\nDesprés d’haver vist per fi traduït Terry Pratchett al català ja res sembla impossible.\nTítol: Igualtat de ritus (Equal Rites)\nAny: 2020 (1987)\nVots emesos: 62.\n«Terry Pratchett encara no s’ha traduït al català», aquest era el mantra que, tard o d’hora, sempre acabava sortint en qualsevol conversa entre aficionats catalans al gènere fantàstic, com un brindis al sol, perquè es tenia el convenciment que això mai passaria d’un somni humit. Però ha arribat novembre del 2020 (un any que més aviat sembla tret d’una novel·la de Wyndham) i aquest mantra s’ha fet realitat: no només hi ha un Terry Pratchett en català, sinó que tenim la confirmació que es publicarà la saga de Discmón sencera. I per acabar-ho d’adobar tot, surt en una edició preciosa en tapa dura, amb traducció d’Ernest Riera i il·lustracions de Marina Vidal (segurament dos dels professionals més brillants del nostre mercat editorial) i sota la batuta de la incombustible Mai Més Llibres. No hi havia millor manera d’alegrar-nos l’any.\nEl lector no habitual de Pratchett ara mateix es pot estar preguntant per què aquest entusiasme tan exaltat i unànime de bona part del fàndom per l’obra d’aquest escriptor britànic. Igualtat de ritus pot ser segurament un dels millors exemples per il·lustrar-ho. El llibre inaugura la saga de «Les bruixes» i segueix les peripècies de l’Eskarina, una nena d’un poble perdut a les muntanyes que té uns poders màgics extraordinaris. Això és perquè el dia que va néixer, un mag els hi va transferir per equivocació, pensant-se que era un mascle. Malgrat que la Iaia Ceravellarda, la bruixa del poble, li insisteix que no és possible que una dona sigui maga, ella s’entesta a voler ser maga, perquè creu que és una tradició absurda. La Iaia, finalment, després d’alguns intents perquè la nena s’oblidi d’aquesta idea ensenyant-li a ser bruixa, porta l’Eskarina fins a Ankh-Morpork per veure si l’accepten a la Universitat No Vista. Però, com és previsible, la cosa no serà bufar i fer ampolles, perquè la institució està dirigida per uns senyors molt savis i molt solemnes, amb unes idees molt «tradicionals» de la màgia.\nEl millor encant dels llibres de Pratchett és la multiplicitat de capes de lectura (com el mateix Discmón, apilat damunt d’una tortuga i quatre elefants) que s’hi poden descobrir. La més bàsica és una història entretinguda, amb uns personatges innocents i tendres, i un estil molt fluid que fan una lectura molt amena i passapàgines. Només per això, ja és un llibre que valdria la pena devorar. Però si ens quedéssim aquí, ens perdríem tot el magnífic valor literari que Pratchett aboca en cada novel·la. Soterrada sota els episodis humorístics a vegades absurds, a vegades càustics, que són d’una astúcia fora mida, hi trobem una paròdia divertidíssima dels gèneres fantàstics. Un lector poc o molt experimentat pot anar resseguint tota la sèrie de referents que Pratchett va inserint en el seu particular microcosmos: el sistema màgic d’Un mag de Terramar de Le Guin; els mites ancestrals lovecraftians; la placidesa rural al més pur estil d’una comarca hòbbit tolkeniana; les ciutats decadents plens d’éssers hostils i murris de Fritz Leiber; o la solemnitat artúrica de la Universitat No Vista. I molts altres que ens deixem. I damunt d’aquesta paròdia literària, l’autor hi apila una sàtira social sobre el paper de la dona en la societat moderna i que encara es veu més encertada col·locant-la en un gènere com la fantasia, tradicionalment molt masculinitzat i en què la dona té un paper secundari o anecdòtic, com és el tòpic de les sempre perverses bruixes literàries, que ve de molt lluny. El mateix títol de la novel·la, un joc de paraules encertadíssim, ja dona moltes pistes d’aquest esperit feminista. I per si no en teníem prou amb tot plegat, encara hi trobem una última capa de lectura per als lectors més experimentats, com són les múltiples referències a d’altres novel·les del Discmón, com per exemple les que se centren en alguns dels personatges que també trobem a Guàrdies! Guàrdies! (l’altra novel·la de la saga que de moment tenim traduïda al català) l’orangutan bibliotecari (uuuk!) o la MORT en versaletes.\nDoncs ja ho tenim, Terry Pratchett està traduït al català. Ara, els aficionats del fantàstic català haurem de trobar un nou brindis al sol. Que es tradueixi l’obra sencera de Stephen King al català? Tenir un Premi Hugo per obra publicada originalment en català? Potser la creació d’un gran Festival de Novel·la Fantàstica a Barcelona? Que la fantasia i la ciència-ficció siguin tractats com qualsevol altre gènere, sense prejudicis? Després d’aconseguir fer realitat aquest mantra prachettià que semblava una quimera, ja res sembla impossible.\nDiscmón, Pratchett_Terry, Ressenya CiFiCat\nPrevAnteriorLA MORTA ENAMORADA (1836) – Théophile Gautier\nSegüentGuanyadors dels Premis Alba 2020Next\nDaniel Genís\t10 de novembre de 2017\nFLORS PER A L’ALGERNON (1966) – Daniel Keyes\nDaniel Genís\t21 d'octubre de 2020\nCom he dit a la ressenya de Guàrdies! Guàrdies!, ara mateix no puc comentar en detall cap dels dos llibres de Discmón que ens ha regalat Mai Més ja que, tot just avui, començaré Igualtat de Ritus. Els únics llibres de Pratchett que m’havia llegit de Discmón (en castellà) són tots els de Rincewind i Mort. Me’n volia llegir més, és clar, però em va doldre tant la mort de l’autor que vaig deixar passar el temps. No volia arribar gaire de pressa al dia que no em quedessin nous llibres de Pratchett per descobrir i, a més, tenia la minúscula esperança d’arribar a llegir-lo algun dia en català. Mai podré agrair prou a Mai Més Llibres que hagin començat aquest projecte titànic. He decidit començar per aquest llibre i no per la saga de la Guàrdia perquè aquest inclou un text de no-ficció, “Why Gandalf never married” (que m’havia llegit fa temps en versió original a “A slip of the Keyboard”), que és absolutament meravellós.\nEn fi, em moro de ganes d’endinsar-me a Discmón i no se m’acut cap manera millor de fer-ho que amb aquesta edició. Moltíssimes gràcies a tots els implicats per la seva feina i bona lectura a tothom!\nReply to Akroma\nCom dius, aquest text de no-ficció inclòs a Igualtat de ritus és la cirereta del pastís.\nAlmenys literàriament, podem esperar un futur esplendorós per al fantàstic en la nostra llengua.\nMe l’he llegit en castellà, però hi tornaré en català.\nReply to Atena\nÉs increïble (o no!) però hi ha un munt de gent que diu que farà el mateix. A veure els que teniu la sort de poder comparar-lo en les dues llengües si ens dieu quin us agrada més 😉\nEra genial en castellà i tinc quilos de ganes de llegir-lo en català… a veure si per nadal em faig amb ell\nReply to Txus\nHas valorat el llibre en aquesta ressenya? I en la de ‘Guàrdies! Guàrdies!? Així tindràs el doble d’oportunitats que et toqui un exemplar i fer el teu somni nadalenc realitat!\nReconec que abans de llegir ‘Ritos iguales’ (aleshores només disponible en castellà) vaig llegir la resta de llibres de la saga de les bruixes (‘Brujerías’, ‘Brujas de viaje’, ‘Lores y damas’, etc.). Més tard vaig llegir ‘Ritos iguales’. Així que va ser com tornar enrere; es feia una mica estrany que et presentessin la Yaya/Iaia quan tu ja l’havies seguit en les seves aventures amb les altres bruixes de Lancre i t’havies fet una idea ferma de com era el personatge. Però em va agradar igualment. Em va encantar veure com la Iaia abandonava la seva zona de comfort i viatjava a la Universitat No Vista amb l’Eskarina. També, al meu cap, no vaig poder evitar anar traçant paral·lelismes entre aquesta obra i un conte de Terramar d’Ursula K. Le Guin, molt posterior, anomenat ‘Dragonfly’, en el qual una dona es planta a l’escola de mags de Gont disposada a aprendre màgia i, de pas, a sacsejar unes quantes consciències.\nAra he començat a llegir la preciosa edició en català de Mai Més Llibres, traduïda per Ernest Riera, i estic segura que la gaudiré tant o més que quan vaig abordar la novel·la per primera vegada. I, sabeu? He començat pel final, per la xerrada ‘Per què en Gandalf no es va casar’, que sir Terry va pronunciar un parell d’anys abans de publicar el llibre.\nReply to noica\nComentari per emmarcar, amb una bonica referència a una altra saga que ens estimem molt en aquesta casa: la de Terramar. Gràcies per comentar, Noica. I no t’oblidis de valorar el llibre per poder entrar en el sorteig!\nNo he llegit mai Terry Pratchett, però després de veure el rebombori que s’ha creat amb la publicació de les primeres traduccions en català tinc moltes ganes d’endinsar-m’hi! Em consta que la traducció d’Ernest Riera és meravellosa. I què dir de les il·lustracions i el disseny de la col·lecció…\nReply to arosichsoler\nDe la traducció, s’ha parlat molt, però si en vols saber alguna cosa de primera mà, passa’t a llegir l’article fet per ell que vam publicatr ja fa unes setmanes: https://elbiblionauta.com/ca/2020/11/04/sir-terry-pratchett-i-jo-una-reminiscencia-dernest-riera/\nAquest és un dels que tinc pendent d’en Pratchett. Ara serà un bon moment per solucionar-ho.\nReply to David Gómez Simó\nTu ho has dit!